Rikunarita-ORG/Wikinium huggingface dataset:
# ᱯᱤᱭᱟ ᱯᱟᱡᱽᱯᱟᱭ

| ᱯᱤᱭᱟ ᱵᱚᱡᱽᱯᱟᱭ |
| --- |
| ᱯᱤᱭᱟ ᱵᱚᱡᱽᱯᱟᱭ |
| ᱡᱟᱱᱟᱢ ᱧᱩᱛᱩᱢ ᱡᱟᱱᱟᱢ ᱢᱟᱹᱦᱤᱛ  ᱟᱨ  ᱡᱟᱱᱟᱢ ᱴᱷᱟᱶ | ᱒᱒ ᱰᱤᱥᱮᱢᱵᱚᱨ ᱑᱙᱙᱓ (1993-12-22) ᱮᱛᱟᱣᱟ, ᱩᱛᱛᱚᱨ ᱯᱨᱟᱫᱮᱥ, ᱥᱤᱧᱚᱛ |
| ᱠᱟᱹᱢᱤ | ᱮᱠᱴᱨᱮᱥ, ᱢᱚᱰᱮᱞ |
| ᱠᱟᱹᱢᱤ ᱚᱠᱛᱚ | 2008– ᱱᱤᱛ |

**ᱯᱤᱭᱟ ᱵᱚᱡᱽᱯᱟᱭ** ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱟᱨ ᱢᱚᱰᱮᱞ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱵᱚᱞᱤᱣᱩᱰ ᱟᱨ ᱠᱚᱞᱤᱣᱩᱰ ᱯᱷᱤᱞᱢ ᱨᱮᱭ ᱠᱟ.ᱢᱤ ᱟᱠᱟᱫᱟᱭ ᱾ ᱩᱱᱤ ᱫᱚ ᱵᱷᱮᱝᱠᱚᱴ ᱯᱨᱚᱵᱷᱩᱣᱟᱜ *ᱜᱳᱣᱟ* ᱨᱮ ᱨᱳᱥᱤᱱᱤ ᱟᱨ ᱠᱟ. ᱵᱷᱤ. ᱟᱱᱚᱱᱫᱽ ᱟᱜ ᱨᱟᱡᱽᱟᱹᱨᱤ ᱛᱷᱨᱤᱞᱟᱨ *ᱠᱳ* ᱠᱟᱹᱢᱤ ᱟᱠᱟᱫᱟᱭ ᱾

## ᱮᱛᱚᱦᱚᱵ ᱡᱤᱭᱚᱱ

ᱵᱚᱡᱽᱯᱤ ᱫᱚ ᱑᱙᱙᱓ ᱥᱮ ᱑᱙᱙᱔ ᱥᱟᱞᱮ ᱨᱮ ᱤᱴᱟᱣᱟᱦ ᱨᱮ ᱡᱟᱱᱟᱢ ᱞᱮᱱᱟᱭ, ᱢᱮᱱᱠᱷᱟᱱ ᱯᱷᱤᱞᱤᱢ ᱨᱮ ᱵᱷᱟᱜᱽ ᱦᱟᱛᱟᱣ ᱨᱮᱭᱟᱜ ᱩᱭᱦᱟᱹᱨ ᱛᱮ ᱠᱚᱢᱯᱩᱴᱚᱨ ᱠᱳᱨᱥ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱛᱮ ᱫᱤᱞᱞᱤ ᱨᱮᱭ ᱥᱮᱱ ᱞᱮᱱᱟ ᱾ ᱟᱡ ᱟᱭᱚ-ᱵᱟᱵᱟ ᱫᱚ ᱟᱡᱟᱜ ᱜᱷᱚᱴᱚᱱ ᱮᱢᱚᱜ ᱠᱟᱱ ᱨᱮᱦᱚᱸ, ᱩᱱᱤ ᱫᱚ ᱠᱚᱢᱯᱩᱴᱚᱨ ᱥᱟᱬᱮᱥ ᱨᱮ ᱰᱤᱯᱞᱚᱢᱟ ᱞᱟᱹᱜᱤᱫ ᱮ ᱥᱮᱞᱮᱫ ᱞᱮᱱ ᱛᱟᱦᱮᱸᱫ, ᱚᱠᱛᱚ ᱨᱮ ᱜᱮ ᱢᱤᱫ ᱱᱟᱯᱟᱭ ᱯᱳᱨᱴᱯᱷᱳᱞᱤᱭᱳ ᱵᱮᱱᱟᱣ ᱞᱟᱹᱜᱤᱫ ᱥᱚᱯᱷᱴᱣᱮᱭᱟᱨ ᱞᱮᱠᱟᱛᱮ ᱠᱟᱹᱢᱤ ᱟᱨ ᱴᱩᱴᱚᱨᱤᱝ ᱞᱮᱠᱟᱱ ᱞᱟᱹᱴᱩ ᱠᱟᱹᱢᱤ ᱦᱚᱸᱭ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱢᱤᱫ ᱥᱮᱨᱢᱟ ᱛᱟᱭᱚᱢ ᱚᱯᱷᱤᱥ ᱡᱳᱵᱽ ᱫᱚ ᱩᱱᱤ ᱫᱚ ᱵᱟᱭ ᱦᱮᱡ ᱮᱱᱟ ᱟᱨ ᱩᱱᱤ ᱫᱚ ᱱᱤᱡᱮᱨᱟᱜ ᱠᱟᱹᱣᱰᱤ ᱛᱮ ᱢᱩᱢᱵᱟᱭ ᱛᱮᱭ ᱦᱮᱡ ᱮᱱᱟ ᱾ ᱛᱟᱭᱚᱢ ᱵᱚᱡᱽᱯᱟᱭ ᱫᱚ ᱥᱤᱨᱤᱭᱟᱞ ᱨᱮ ᱰᱟᱵᱞᱤᱝ ᱟᱨᱴᱤᱥᱴ ᱞᱮᱠᱟᱛᱮ ᱠᱟᱹᱢᱤ ᱮᱦᱚᱵ ᱞᱮᱫ-ᱟ, ᱢᱮᱱᱠᱷᱟᱱ ᱱᱚᱣᱟ ᱠᱟᱹᱢᱤ ᱫᱚ ᱰᱮᱯᱨᱮᱥᱚᱱ ᱮ ᱧᱟᱢ ᱞᱮᱫ-ᱟ ᱟᱨ ᱢᱚᱰᱮᱞᱤᱝ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱩᱱᱤ ᱫᱚ ᱥᱮᱬᱟ ᱟᱠᱴᱨᱮᱥ ᱚᱢᱤᱛᱟᱵᱽ ᱵᱚᱪᱪᱚᱱ ᱟᱨ ᱠᱨᱤᱠᱮᱴᱟᱨ ᱢᱚᱦᱮᱱᱫᱽᱨᱚ ᱥᱤᱝ ᱫᱷᱚᱱᱤ ᱥᱟᱶ ᱥᱳᱱᱟᱴᱟ ᱥᱟᱶ ᱠᱟᱰᱵᱩᱨᱤ ᱨᱮᱱᱟᱜ ᱤᱰᱮᱵᱽᱨᱮᱥᱚᱱ ᱨᱮᱭ ᱠᱟ. ᱤᱱᱟᱹ ᱛᱟᱭᱚᱢ ᱧᱩᱛᱩᱢᱟᱱ ᱯᱷᱤᱞᱢ ᱵᱮᱱᱟᱣᱤᱡ ᱯᱨᱤᱭᱚᱫᱚᱨᱥᱚᱱ ᱫᱚ ᱩᱱᱤ ᱟᱜ ᱢᱤᱫ ᱵᱮᱯᱟᱨᱤ ᱩᱪᱷᱟᱹᱱ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱩᱱᱤ ᱥᱟᱶ ᱥᱤᱱᱮᱢᱟ ᱨᱮ ᱥᱮᱞᱮᱫ ᱞᱮᱱᱟᱭ ᱟᱨ ᱱᱚᱶᱟ ᱫᱚ ᱯᱷᱤᱞᱢ ᱨᱮ ᱥᱮᱞᱮᱫᱚᱜ ᱞᱟᱹᱜᱤᱫ ᱢᱤᱫ ᱴᱷᱟᱶ ᱮ ᱵᱮᱱᱟᱣ ᱠᱮᱫᱼᱟ ᱾

## ᱠᱮᱨᱤᱭᱚᱨ

ᱯᱨᱤᱭᱚᱫᱚᱨᱥᱚᱱ ᱟᱜ ᱵᱮᱯᱟᱨᱤ ᱨᱮ ᱥᱮᱞᱮᱫ ᱮᱱ ᱛᱟᱭᱚᱢ, ᱩᱱᱤ ᱫᱚ ᱟᱡᱟᱜ ᱛᱟᱢᱤᱞ ᱯᱷᱤᱞᱢ ᱯᱨᱚᱰᱚᱠᱥᱚᱱ ᱨᱮ ᱢᱤᱫ ᱴᱷᱟᱶ ᱮ ᱮᱢᱟᱫᱮ ᱛᱟᱦᱮᱸᱫ, ᱟᱨ ᱵᱚᱡᱽᱯᱤ ᱫᱚ ᱢᱤᱫ ᱚᱰᱤᱥᱚᱱ ᱛᱟᱭᱚᱢ ᱱᱚᱶᱟ ᱮᱱᱮᱡ ᱫᱚᱭ ᱯᱟᱨᱥᱟᱞ ᱞᱮᱫ ᱛᱟᱦᱮᱸᱫ ᱾ ᱯᱳᱭ ᱥᱳᱞᱞᱟ ᱯᱳᱨᱳᱢ (Poi Solla Porom) ᱯᱷᱤᱞᱢ ᱫᱚ ᱮ. ᱮᱞ. ᱵᱤᱡᱚᱭ ᱟᱨ ᱠᱟᱨᱛᱷᱤᱠ ᱠᱩᱢᱟᱨ ᱟᱨ ᱱᱟᱥᱟᱨ ᱟᱜ ᱢᱩᱬ ᱨᱳᱞ ᱨᱮ ᱠᱟ. ᱯᱷᱤᱞᱢ ᱨᱤᱞᱤᱡ ᱞᱮᱱ ᱛᱟᱭᱚᱢ ᱱᱚᱶᱟ ᱯᱷᱤᱞᱢ ᱫᱚ ᱟᱹᱰᱤ ᱥᱟᱨᱦᱟᱣ ᱧᱟᱢ ᱞᱮᱫᱼᱟ ᱾ ᱵᱚᱡᱽᱯᱤᱭᱤ ᱟᱜ ᱮᱱᱮᱡ ᱫᱚ "ᱵᱟᱵᱽᱞᱤ ᱟᱨ ᱪᱮᱭᱨᱤ" ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱨᱟᱡᱩ ᱥᱩᱱᱫᱚᱨᱟᱢ ᱟᱜ ᱮᱜᱟᱱ ᱨᱮ ᱢᱤᱫ ᱠᱚᱞᱮᱡᱽ ᱥᱴᱩᱰᱮᱸᱴ ᱞᱮᱠᱟᱛᱮ ᱠᱟ.ᱢᱤ ᱞᱮᱫ-ᱟ ᱾ ᱱᱚᱶᱟ ᱯᱷᱤᱞᱢ ᱨᱮ ᱩᱱᱤ ᱫᱚ ᱚᱡᱤᱛ ᱠᱩᱢᱟᱨ, ᱱᱟᱭᱚᱱᱛᱚᱨᱟ ᱟᱨ ᱱᱟᱵᱽᱫᱤᱯ ᱠᱚ ᱥᱟᱶ ᱠᱟ.ᱢᱤ ᱞᱮᱫ-ᱟ ᱾ ᱱᱚᱶᱟ ᱯᱷᱤᱞᱢ ᱫᱚ ᱒᱐᱐᱔ ᱨᱮ ᱦᱤᱱᱫᱤ ᱯᱷᱤᱞᱢ ᱢᱚᱬᱮ ᱦᱩᱱᱟᱹᱨ ᱨᱮᱱᱟᱜ ᱨᱤᱢᱮᱠ ᱠᱟᱱᱟ ᱾ ᱱᱚᱶᱟ ᱯᱷᱤᱞᱢ ᱫᱚ ᱥᱟᱨᱮᱡ ᱨᱤᱵᱷᱤᱴ ᱠᱚ ᱧᱟᱢ ᱞᱮᱫ-ᱟ ᱾ ᱵᱚᱡᱽᱯᱤ ᱭᱟᱜ ᱚᱢᱨᱤᱛᱟ ᱨᱟᱣ ᱟᱜ ᱪᱚᱞᱚᱱ ᱪᱤᱛᱟᱹᱨ ᱨᱮᱱᱟᱜ ᱨᱤᱵᱷᱤᱴ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱨᱤᱯᱚᱨᱴ ᱮ ᱧᱟᱢ ᱞᱮᱫ-ᱟ ᱾ ᱢᱤᱫᱴᱮᱱ ᱨᱤᱵᱷᱤᱴ ᱫᱚ "ᱡᱟᱦᱟᱸᱭ ᱫᱚ ᱚᱱᱟᱭ ᱦᱟᱢᱟᱴᱟᱭᱟ" ᱢᱮᱱᱛᱮᱭ ᱞᱟᱹᱭ ᱞᱮᱫ-ᱟ, ᱟᱨ ᱢᱤᱫᱴᱮᱱ ᱫᱚ "ᱡᱟᱦᱟᱸᱭ ᱫᱚ ᱟᱡᱟᱜ ᱨᱳᱞ ᱨᱮ ᱟᱹᱰᱤ ᱱᱟᱯᱟᱭ ᱜᱮᱭ ᱛᱟᱦᱮᱸ ᱠᱟᱱᱟ" ᱢᱮᱱᱛᱮᱭ ᱞᱟᱹᱭ ᱞᱮᱫ-ᱟ ᱾ ᱒᱐᱐᱙ ᱥᱟᱞᱮ ᱨᱮ ᱱᱤᱱᱩ ᱠᱟᱞᱤᱥᱟᱠᱟ ᱧᱩᱛᱩᱢᱟᱱ ᱢᱤᱫ ᱞᱳᱵᱽ-ᱵᱟᱡᱮᱴ ᱛᱮᱞᱩᱜᱩ ᱯᱷᱤᱞᱢ ᱨᱮ ᱠᱟ.ᱢᱤ ᱠᱟᱛᱮ ᱟᱡᱟᱜ ᱪᱚᱞᱚᱱ ᱪᱤᱛᱟ.ᱨ ᱞᱟᱹᱜᱤᱫ ᱛᱮ ᱥᱟᱨᱦᱟᱣ ᱮ ᱧᱟᱢ ᱞᱮᱫᱟ ।

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

* ᱯᱤᱭᱟ ᱯᱟᱡᱽᱯᱟᱭ (ᱤᱱᱴᱚᱨᱱᱮᱴ ᱢᱩᱵᱷᱤ ᱰᱟᱴᱟᱵᱮᱥ ᱨᱮ)
# ᱛᱟᱹᱢᱤᱞ ᱯᱟᱹᱨᱥᱤ

| ᱛᱟᱹᱢᱤᱞ |
| --- |
| தமிழ் |
|  |
| ᱡᱟᱱᱟᱢ ᱴᱷᱟᱶ | ᱥᱤᱧᱚᱛ, ᱥᱨᱤᱞᱚᱝᱠᱟ |
| ᱡᱟᱹᱛ | ᱛᱟᱹᱢᱤᱞ ᱡᱟᱹᱛᱤ |
| ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟ  | ᱗᱕ ᱢᱤᱞᱤᱭᱚᱱ (᱒0᱑᱑) ᱘ ᱢᱤᱞᱤᱭᱚᱱ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ |
| ᱯᱟᱹᱨᱥᱤ ᱜᱷᱟᱨᱚᱸᱡᱽ | ᱫᱨᱟᱵᱤᱲ
* ᱮᱛᱟᱢ ᱟᱱᱫᱚᱞᱚᱱ
	+ ᱛᱟᱢᱤᱞ-ᱠᱚᱱᱱᱚᱲ
		- ᱛᱟᱢᱤᱞ-ᱠᱳᱫᱟᱜᱩ
			* ᱛᱟᱹᱢᱤᱞ-ᱢᱞᱚᱭᱟᱞᱚᱢ
				+ **ᱛᱟᱹᱢᱤᱞ**
 |
| ᱚᱞ ᱛᱚᱦᱚᱨ | ᱛᱟᱹᱢᱤᱞ ᱪᱤᱠᱤ ᱛᱟᱹᱢᱤᱞ ᱵᱽᱨᱮᱭᱤᱞ |
| ᱥᱚᱨᱠᱟᱨᱤ ᱢᱟᱱᱚᱛ |
| ᱟᱹᱢᱟᱹᱞᱮᱛ ᱯᱟᱹᱨᱥᱤ ᱴᱚᱴᱷᱟ |  ᱥᱤᱧᱚᱛ ᱨᱮᱭᱟᱜ ᱯᱚᱱᱚᱛ: ᱛᱟᱢᱤᱞᱱᱟᱰᱩ ᱟᱨ ᱯᱩᱰᱩᱪᱮᱨᱤ  ᱥᱨᱤᱞᱚᱝᱠᱟ  ᱥᱤᱝᱜᱟᱯᱩᱨ  ᱢᱟᱞᱮᱥᱤᱭᱟ (ᱯᱟᱹᱴᱷᱩᱭᱟᱹ ᱞᱮᱠᱟᱛᱮ)। |
| ᱯᱟᱹᱨᱥᱤ ᱠᱳᱰ |
| ISO 639-1 | `ta` |
| ISO 639-2 | `tam` |
| ISO 639-3 | Either: `tam` – Modern Tamil `oty` – Old Tamil |
| ᱯᱟᱹᱨᱥᱤ ᱞᱤᱥᱴ | `oty` Old Tamil |
| ᱮᱛᱚᱢ ᱮᱥᱤᱭᱟ ᱨᱮ ᱛᱟᱹᱢᱤᱞ ᱯᱟᱹᱨᱥᱤ |

**ᱛᱟᱹᱢᱤᱞ** (ᱛᱟᱹᱢᱤᱞ ᱯᱟᱹᱨᱥᱤ ᱛᱮ; தமிழ்) ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱢᱤᱫ ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤ ᱡᱟᱦᱟ ᱫᱚ ᱥᱤᱧᱚᱛ ᱫᱤᱥᱟᱹᱢ ᱨᱮᱭᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱟᱨ ᱥᱨᱤᱞᱚᱝᱠᱟ ᱨᱮᱱ ᱛᱟᱢᱤᱞ ᱦᱚᱲ ᱠᱚ ᱠᱚ ᱨᱚᱲᱟ ᱾ ᱛᱟᱢᱤᱞ ᱯᱟᱹᱨᱥᱤ ᱫᱚ ᱯᱮᱭᱟ ᱫᱤᱥᱟᱹᱢ ᱨᱮᱭᱟᱜ ᱥᱟᱨᱠᱟᱨᱤ ᱯᱟᱹᱨᱥᱤ ᱦᱚ ᱠᱟᱱᱟ ᱚᱱᱟ ᱠᱚ ᱫᱚ ᱥᱤᱧᱚᱛ, ᱥᱨᱤᱞᱚᱝᱠᱟ ᱟᱨ ᱥᱤᱝᱜᱟᱞᱩᱨ ᱾ ᱥᱤᱧᱚᱛ ᱨᱮᱭᱟᱜ ᱛᱟᱢᱤᱞᱱᱟᱰᱩ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱯᱩᱰᱩᱪᱮᱨᱤ ᱨᱮᱭᱟᱜ ᱥᱟᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱟᱨ ᱦᱚᱸ ᱛᱤᱱᱟᱹᱜ ᱜᱟᱱ ᱦᱚᱲ ᱞᱮᱠᱟᱛᱮ ᱮᱛᱟᱢ ᱥᱤᱧᱚᱛ ᱨᱮᱭᱟᱜ ᱯᱩᱱᱭᱟᱹ ᱯᱚᱱᱚᱛ ᱠᱚᱨᱱᱟᱴᱚᱠ ᱠᱮᱨᱟᱞᱟ ᱛᱮᱞᱮᱝᱜᱟᱱᱟ ᱟᱱᱫᱽᱨᱚ ᱯᱨᱚᱫᱮᱥ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ ᱨᱮᱱ ᱦᱚᱲ ᱠᱚ ᱨᱚᱲᱟ ᱾

## ᱱᱟᱜᱟᱢ

## ᱚᱛᱱᱚ ᱦᱟᱹᱴᱤᱝ

## ᱪᱤᱠᱤ

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ
# ᱟᱨᱛᱷᱤ ᱜᱟᱱᱮᱥᱠᱚᱨ

| ᱟᱨᱛᱷᱤ |
| --- |
|  |
| ᱡᱟᱱᱟᱢ ᱧᱩᱛᱩᱢ ᱡᱟᱱᱟᱢ ᱢᱟᱹᱦᱤᱛ  ᱟᱨ  ᱡᱟᱱᱟᱢ ᱴᱷᱟᱶ | ᱟᱨᱛᱷᱤ ᱩᱴᱷᱟᱜᱟᱭ, ᱱᱤᱞᱜᱤᱨᱤ, ᱛᱟᱢᱤᱞ ᱱᱟᱰᱩ |
| ᱮᱴᱟᱜ ᱧᱩᱛᱩᱢ | ᱦᱟᱨᱛᱷᱤ ᱮᱯᱟᱞ ᱟᱨᱛᱷᱤ, ᱠᱩᱱᱰᱩ ᱟᱨᱛᱷᱤ |
| ᱠᱟᱹᱢᱤ | ᱮᱠᱴᱨᱮᱥ, ᱠᱚᱢᱮᱰᱤᱭᱟᱱ, ᱴᱮᱞᱤᱵᱤᱡᱟᱱ ᱦᱳᱥᱴ |
| ᱠᱟᱹᱢᱤ ᱚᱠᱛᱚ | 1987–ᱱᱤᱛ |
| ᱡᱤᱭᱚᱱ ᱥᱚᱦᱮᱫ | ᱜᱟᱱᱮᱥᱠᱚᱨ (m. 2009) |

**ᱟᱨᱛᱷᱤ ᱜᱟᱱᱮᱥᱠᱚᱨ** ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱟᱠᱴᱨᱮᱥ, ᱠᱚᱢᱮᱰᱤᱭᱟᱱ ᱟᱨ ᱴᱮᱞᱤᱵᱷᱤᱡᱚᱱ ᱦᱳᱥᱴ ᱠᱟᱱᱟᱭ ᱡᱟᱦᱟᱸᱭ ᱫᱚ ᱛᱟᱢᱤᱞ ᱯᱷᱤᱞᱢ ᱟᱨ ᱴᱮᱞᱤᱵᱷᱤᱡᱚᱱ ᱰᱨᱟᱢᱟ ᱨᱮ ᱠᱟᱹᱢᱤ ᱠᱟᱱᱟᱭ ᱾ ᱑᱙᱙᱐ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫ ᱥᱮᱨᱢᱟ ᱨᱮ ᱩᱱᱤ ᱫᱚ ᱜᱤᱫᱽᱨᱟᱹ ᱮᱱᱮᱡᱤᱭᱟᱹ ᱞᱮᱠᱟᱛᱮᱭ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱩᱯᱚᱨ ᱑᱐ ᱟᱨ ᱞᱳᱞᱩ ᱥᱚᱵᱷᱟ ᱧᱩᱛᱩᱢᱟᱱ ᱥᱴᱮᱱᱰ ᱟᱯ ᱠᱚᱢᱮᱰᱤ ᱥᱳ ᱨᱮ ᱦᱚᱸᱭ ᱠᱟ.ᱢᱤ ᱞᱮᱫ ᱛᱟᱦᱮᱸᱫ ᱾ ᱛᱟᱢᱤᱞ ᱯᱷᱤᱞᱢ ᱤᱱᱰᱟᱥᱴᱨᱤ ᱨᱮ ᱥᱮᱞᱮᱫᱚᱜ ᱢᱟᱬᱟᱝ ᱨᱮ, ᱩᱱᱤ ᱫᱚ ᱜᱤᱨᱤ (᱒᱐᱐᱔), ᱯᱚᱫᱤᱠᱚᱫᱚᱵᱚᱱ (᱒᱐᱐᱙) ᱟᱨ ᱠᱩᱴᱴᱤ (᱒᱐᱑᱐) ᱨᱮ ᱠᱟ.ᱢᱤ ᱞᱮᱫ ᱛᱟᱦᱮᱸᱫ ᱾

## ᱠᱮᱨᱤᱭᱚᱨ

ᱩᱱᱤ ᱫᱚ ᱖ ᱪᱟᱸᱫᱚ ᱩᱢᱮᱨ ᱨᱮ ᱵᱚᱱᱱᱟ ᱠᱟᱱᱣᱟᱵᱩᱲᱟᱞ ᱯᱷᱤᱞᱢ ᱠᱷᱚᱱ ᱟᱡᱟᱜ ᱠᱮᱨᱤᱭᱚᱨ ᱮ ᱮᱛᱚᱦᱚᱵ ᱞᱮᱫ-ᱟ ᱾ ᱛᱟᱭᱚᱢ ᱛᱮ Iyal Isai Nadaka Mandram ᱫᱚ ᱛᱟᱢᱤᱞᱱᱟᱰᱩ ᱨᱤᱱᱤᱡ ᱢᱩᱬᱩᱛ ᱢᱚᱱᱛᱨᱤ Mr. ᱢᱩ. ᱯᱷᱤᱞᱢ ᱨᱮ ᱟᱡᱟᱜ ᱦᱚᱢᱚᱨ ᱟᱠᱴᱤᱝ ᱨᱮᱱᱟᱜ ᱟᱹᱰᱤ ᱱᱟᱯᱟᱭ ᱦᱚᱨᱟ ᱞᱟᱹᱜᱤᱫ ᱛᱮ ᱠᱚᱨᱩᱱᱟᱱᱤᱫᱷᱤ ᱫᱚ "ᱠᱟᱞᱟᱭᱢᱟᱢᱟᱱᱤ" ᱥᱤᱨᱯᱷᱟᱹᱭ ᱮᱢᱟᱫᱮ ᱛᱟᱦᱮᱸᱫ ᱾ ᱒᱐᱐᱔ ᱥᱟᱞ ᱨᱮ ᱟᱡᱟᱜ ᱯᱷᱤᱞᱢ ᱟᱨᱩᱞ (᱒᱐᱐᱔), ᱜᱤᱨᱤ (᱒᱐᱐᱔) ᱟᱨ ᱠᱩᱸᱫᱚᱠᱠᱟ ᱢᱟᱱᱰᱚᱠᱠᱟ (᱒᱐᱐᱕) ᱮᱢᱟᱱ ᱠᱚᱨᱮ ᱟᱡ ᱟᱠᱴᱚᱨ ᱵᱚᱰᱤᱵᱷᱮᱞᱩ ᱥᱟᱶᱮ ᱠᱟ.ᱢᱤ ᱞᱮᱭᱟ । ᱯᱚᱫᱤᱠᱚᱫᱟᱵᱚᱱ (᱒᱐᱐᱙) ᱟᱨ ᱠᱩᱴᱴᱤ (᱒᱐᱑᱐) ᱨᱮ ᱟᱡᱟᱜ ᱨᱳᱞ ᱞᱟᱹᱜᱤᱫ ᱛᱮ, ᱩᱱᱤ ᱫᱚ ᱵᱟᱨ ᱥᱮᱨᱢᱟ ᱞᱟᱦᱟ ᱛᱮ ᱟᱱᱚᱱᱫᱚ ᱵᱤᱠᱚᱴᱟᱱ ᱠᱷᱚᱱ ᱡᱚᱛᱚ ᱠᱷᱚᱱ ᱱᱟᱯᱟᱭ ᱠᱩᱲᱤ ᱠᱚᱢᱮᱰᱤᱭᱟᱱ ᱥᱤᱨᱯᱷᱟᱹᱭ ᱟᱢᱮᱴ ᱞᱮᱫᱼᱟ ᱾ ᱛᱟᱭᱚᱢ ᱛᱮ ᱒᱐᱑᱒ ᱥᱟᱞ ᱨᱮ, ᱩᱱᱤ ᱫᱚ "ᱠᱳᱞᱤᱣᱩᱰ ᱨᱤᱱᱤᱡ ᱡᱚᱛᱚ ᱠᱷᱚᱱ ᱧᱩᱛᱩᱢᱟᱱ ᱠᱚᱢᱮᱰᱤᱭᱟᱱ" ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱤᱱᱟᱹ ᱥᱮᱨᱢᱟ ᱨᱮ, ᱩᱱᱤ ᱫᱚ ᱯᱷᱤᱞᱢ ᱯᱟᱨᱟᱥᱮᱜᱟ ᱢᱟᱱᱚᱱ (᱒᱐᱑᱒) ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱛᱮ ᱡᱚᱛᱚ ᱠᱷᱚᱱ ᱱᱟᱯᱟᱭ ᱠᱚᱢᱮᱰᱤᱭᱟᱱ ᱞᱟᱹᱜᱤᱫ ᱛᱮ ᱛᱟᱢᱤᱞᱱᱟᱰᱩ ᱥᱴᱮᱴ ᱯᱷᱤᱞᱢ ᱟᱣᱟᱨᱰ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱤᱱᱟᱹ ᱛᱟᱭᱚᱢ ᱵᱤᱥᱱᱩᱵᱷᱚᱨᱫᱷᱚᱱ ᱟᱜ ᱭᱮᱴᱪᱟᱱ (᱒᱐᱑᱕) ᱨᱮ ᱟᱡᱟᱜ ᱮᱱᱮᱡ ᱞᱟᱹᱜᱤᱫ ᱛᱮ ᱫᱤ ᱦᱤᱱᱫᱩ ᱨᱮᱱᱟᱜ ᱠᱨᱤᱛᱤᱠ ᱠᱷᱚᱱ ᱥᱟᱨᱦᱟᱣ ᱮ ᱧᱟᱢ ᱞᱮᱫᱼᱟ ᱾

᱒᱐᱑᱗ ᱥᱟᱞᱮ ᱨᱮ, ᱚᱨᱛᱷᱤ ᱫᱚ ᱠᱚᱢᱚᱞ ᱦᱟᱥᱟᱱ ᱦᱚᱛᱮᱛᱮ ᱦᱳᱥᱴ ᱟᱠᱟᱱ ᱛᱟᱢᱤᱞ ᱨᱤᱭᱚᱞᱤᱴᱤ ᱴᱮᱞᱤᱵᱷᱤᱡᱚᱱ ᱥᱳ ᱵᱤᱜᱽ ᱵᱚᱥ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱩᱱᱤ ᱫᱚ ᱒᱑ ᱢᱟᱦᱟᱸ ᱨᱮ ᱥᱳ ᱠᱷᱚᱱ ᱵᱟᱧᱪᱟᱣ ᱞᱮᱱᱟᱭ, ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱢᱤᱫ ᱵᱟᱨ ᱪᱟᱸᱫᱚ ᱞᱟᱹᱜᱤᱫ ᱢᱤᱫ ᱜᱟᱥᱴᱟ ᱠᱚᱸᱥᱴᱮᱴᱮᱱᱴ ᱞᱮᱠᱟᱛᱮᱭ ᱨᱩᱣᱟ.ᱲ ᱦᱮᱡ ᱮᱱᱟᱭ ‍᱾

## ᱡᱤᱭᱚᱱ

ᱚᱠᱴᱚᱵᱚᱨ ᱒᱐᱐᱙ ᱨᱮ ᱜᱩᱨᱩᱵᱷᱚᱭᱟᱣᱚᱨ ᱨᱮ ᱢᱤᱫ ᱥᱟᱨᱠᱟᱨᱤ ᱨᱮ ᱮᱴᱟᱜ ᱠᱚᱢᱮᱰᱤᱭᱟᱱ ᱜᱟᱱᱮᱥᱠᱚᱨ ᱥᱟᱶ ᱵᱟᱯᱞᱟ ᱞᱮᱱᱟᱭ, ᱚᱱᱟ ᱛᱟᱭᱚᱢ ᱵᱟᱯᱞᱟ ᱯᱟᱨᱥᱟᱞ ᱞᱟᱹᱜᱤᱫ ᱛᱮ ᱪᱮᱱᱱᱟᱭ ᱠᱚ ᱨᱩᱣᱟ. ᱢᱟᱱᱚᱫᱟ ᱢᱚᱭᱤᱞᱟᱫᱟ ᱨᱮ ᱱᱩᱠᱩ ᱵᱟᱱᱟ ᱦᱚᱲ ᱜᱮ ᱠᱚ ᱮᱱᱮᱡ ᱮᱫ-ᱟ ᱾

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

* ᱟᱨᱛᱷᱤ ᱜᱟᱱᱮᱥᱠᱚᱨ (ᱤᱱᱴᱚᱨᱱᱮᱴ ᱢᱩᱵᱷᱤ ᱰᱟᱴᱟᱵᱮᱥ ᱨᱮ)
# ᱨᱚᱝᱜᱟᱢᱢᱟᱞ

**ᱨᱚᱝᱜᱟᱢᱢᱟᱞ ᱠᱮ. ᱟᱨ.** ᱡᱟᱦᱟᱸᱭ ᱫᱚ ᱥᱟᱶᱛᱟ ᱨᱮ **ᱨᱚᱝᱜᱟᱢᱢᱟᱞ ᱯᱟᱛᱤ** ᱧᱩᱛᱩᱢ ᱛᱮ ᱦᱚᱸ ᱠᱚ ᱫᱩᱞᱟᱹᱲᱤᱭᱟᱹ ᱛᱟᱦᱮᱸᱫ (᱒᱙ ᱮᱯᱨᱤᱞ ᱒᱐᱒᱒ ᱨᱮ ᱜᱩᱨ ᱞᱮᱱᱟ), ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱩᱱᱤᱭᱟᱜ ᱥᱚᱨᱮᱥ ᱠᱟᱹᱢᱤ ᱡᱤᱭᱚᱱ ᱨᱮ ᱛᱟᱢᱤᱞ, ᱢᱟᱞᱟᱭᱟᱞᱚᱢ, ᱦᱤᱱᱫᱤ ᱟᱨ ᱠᱟᱱᱱᱟᱰᱟ ᱯᱟᱹᱨᱥᱤ ᱨᱮᱭᱟᱜ ᱯᱷᱤᱞᱢ ᱨᱮ ᱠᱚᱢᱮᱰᱤ ᱨᱳᱞ ᱥᱟᱶᱛᱮ ᱜᱚᱲᱚ ᱨᱳᱞ ᱨᱮ ᱦᱚᱸ ᱧᱮᱞ ᱧᱟᱢ ᱟᱠᱟᱱᱟᱭ᱾ ᱩᱱᱤ ᱫᱚ ᱛᱩᱨᱩᱭ ᱜᱮᱞ ᱥᱮᱨᱢᱟ ᱠᱷᱚᱱ ᱦᱚᱸ ᱵᱟᱹᱲᱛᱤ ᱚᱠᱛᱚ ᱨᱮ ᱟᱡᱟᱜ ᱠᱟᱹᱢᱤ ᱡᱤᱭᱚᱱ ᱨᱮ ᱑᱐᱐᱐ ᱠᱷᱚᱱ ᱦᱚᱸ ᱵᱟᱹᱲᱛᱤ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟ᱾ ᱩᱱᱤ ᱫᱚ ᱮᱢ. ᱡᱤ. ᱨᱟᱢᱟᱪᱟᱱᱫᱽᱨᱟᱱ, ᱥᱤᱵᱟᱡᱤ ᱜᱟᱱᱮᱥᱟᱱ, ᱨᱟᱡᱽᱱᱤᱠᱟᱱᱛᱷ, ᱠᱟᱢᱟᱞ ᱦᱟᱥᱟᱱ, ᱵᱤᱡᱚᱭ, ᱟᱡᱤᱛ ᱠᱩᱢᱟᱨ ᱟᱨ ᱵᱤᱥᱟᱞ ᱥᱟᱶᱛᱮ ᱢᱩᱬᱩᱛ ᱮᱠᱴᱚᱨ ᱥᱟᱶ ᱟᱡᱟᱜ ᱥᱚᱨᱮᱥ ᱠᱟᱹᱢᱤ ᱡᱤᱭᱚᱱ ᱨᱮ ᱥᱠᱨᱤᱱ ᱥᱯᱮᱥ ᱮ ᱥᱮᱭᱟᱨ ᱟᱠᱟᱫᱟ᱾

## ᱠᱟᱹᱢᱤ

ᱩᱱᱤ ᱫᱚ ᱯᱷᱤᱞᱢ ᱨᱮ ᱮᱠᱴᱤᱝ ᱠᱟᱹᱢᱤ ᱮ ᱮᱛᱚᱦᱚᱵ ᱞᱮᱫᱟ ᱡᱟᱦᱟᱸ ᱨᱮ ᱮᱢ. ᱡᱤ. ᱨᱟᱢᱟᱪᱟᱱᱫᱽᱨᱟᱱ ᱫᱚ ᱢᱩᱬ ᱨᱳᱞ ᱨᱮ ᱛᱟᱦᱮᱸ ᱠᱟᱱᱟ᱾ ᱮᱛᱚᱦᱚᱵ ᱨᱮ ᱩᱱᱤ ᱫᱚ ᱡᱩᱱᱤᱭᱚᱨ ᱠᱟᱹᱨᱤᱜᱚᱞ ᱞᱮᱠᱟᱛᱮ ᱟᱨ ᱯᱷᱤᱞᱢ ᱨᱮ ᱠᱟᱹᱡ ᱨᱳᱞ ᱨᱮ ᱠᱟᱹᱢᱤ ᱟᱠᱟᱫᱟ ᱟᱨ ᱩᱱᱤ ᱫᱚ ᱩᱱᱤᱭᱟᱜ ᱠᱟᱹᱢᱤ ᱡᱤᱭᱚᱱ ᱨᱮᱭᱟᱜ ᱮᱛᱚᱦᱚᱵ ᱚᱠᱛᱚ ᱨᱮ ᱮᱢᱡᱤᱟᱨ ᱟᱨ ᱥᱤᱵᱟᱡᱤ ᱜᱟᱱᱮᱥᱟᱱ ᱥᱟᱢᱟᱝ ᱨᱮ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟ᱾ ᱩᱱᱤ ᱫᱚ ᱮᱢ. ᱮ. ᱛᱷᱤᱨᱩᱢᱩᱜᱟᱢ ᱦᱚᱛᱮᱛᱮ ᱰᱤᱨᱮᱠᱴ ᱟᱠᱟᱱ ᱵᱤᱵᱟᱥᱟᱭᱤ (᱑᱙᱖᱗) ᱛᱟᱞᱟᱛᱮ ᱮᱠᱴᱤᱝ ᱰᱮᱵᱭᱩᱴ ᱠᱮᱫᱟ ᱡᱟᱦᱟᱸ ᱨᱮ ᱮᱢᱡᱤᱟᱨ ᱫᱚ ᱢᱩᱬ ᱠᱚᱲᱟ ᱨᱳᱞ ᱨᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱩᱱᱤᱭᱟᱜ ᱰᱮᱵᱭᱩᱴ ᱯᱷᱤᱞᱢ ᱨᱮ ᱥᱮᱨᱮᱧ ᱦᱟᱹᱴᱤᱧ ᱨᱮ ᱮᱱᱮᱡᱤᱭᱟᱹ ᱞᱮᱠᱟᱛᱮ ᱠᱟᱹᱡ ᱨᱳᱞ ᱨᱮ ᱧᱮᱞ ᱞᱮᱱᱟ᱾ ᱩᱱᱤ ᱫᱚ ᱞᱟᱛᱟ ᱟᱨ ᱟᱭᱢᱟ ᱮᱴᱟᱜ ᱮᱠᱴᱨᱮᱥ ᱥᱟᱶᱛᱮ ᱮᱠᱴᱨᱮᱥ ᱞᱟᱹᱜᱤᱫ ᱯᱷᱟᱭᱤᱴ ᱥᱤᱠᱣᱮᱱᱥ ᱨᱮ ᱰᱩᱯ ᱵᱮᱱᱟᱣ ᱞᱮᱫᱟ᱾ ᱩᱱᱤ ᱫᱚ "ᱯᱟᱨᱟᱢᱟᱥᱤᱵᱟᱱ ᱠᱟᱡᱩᱛᱷᱤᱞ" ᱥᱮᱨᱮᱧ ᱥᱤᱠᱣᱮᱱᱥ ᱨᱮ ᱧᱮᱞ ᱞᱮᱱᱟ ᱡᱟᱦᱟᱸ ᱨᱮ ᱩᱱᱤ ᱥᱩᱨᱭᱟᱜᱟᱱᱫᱷᱤ (᱑᱙᱗᱓) ᱯᱷᱤᱞᱢ ᱨᱮ ᱡᱮ. ᱡᱚᱭᱞᱟᱞᱤᱛᱟ ᱥᱟᱶ ᱫᱩᱲᱩᱵ ᱟᱠᱟᱱ ᱛᱟᱦᱮᱸᱫ᱾

ᱩᱱᱤ ᱫᱚ ᱥᱤᱵᱟᱞᱟᱯᱮᱨᱤ ᱯᱟᱱᱰᱤ (᱑᱙᱙᱔) ᱨᱮ ᱢᱤᱫ ᱵᱨᱮᱠᱛᱷᱨᱩ ᱨᱳᱞ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱩᱱᱤ ᱱᱮᱯᱚᱞᱤᱭᱚᱱ ᱟᱜ ᱟᱭᱳ ᱨᱳᱞ ᱨᱮ ᱠᱟᱹᱢᱤ ᱞᱮᱫᱟ᱾ ᱩᱱᱤ ᱫᱚ ᱟᱞᱟᱭ ᱯᱟᱭᱩᱛᱷᱮᱭ (᱒᱐᱐᱐) ᱨᱮ ᱥᱟᱞᱤᱱᱤ ᱟᱡᱤᱛ ᱥᱟᱢᱟᱝ ᱨᱮ "ᱭᱟᱨᱚ ᱭᱟᱨᱳᱰᱤ ᱩᱱᱱᱚᱰᱟ ᱯᱩᱨᱩᱥᱟᱱ" ᱥᱮᱨᱮᱧ ᱥᱤᱠᱣᱮᱱᱥ ᱨᱮ ᱧᱮᱞ ᱞᱮᱱᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱢᱩᱬᱩᱛ ᱵᱷᱟᱵᱮᱛ ᱵᱷᱟᱫᱤᱵᱷᱮᱞᱩ ᱟᱨ ᱵᱤᱵᱮᱠ ᱥᱟᱶ ᱨᱮᱜᱩᱞᱟᱨ ᱞᱮᱠᱟᱛᱮ ᱟᱭᱢᱟ ᱯᱷᱤᱞᱢ ᱨᱮ ᱠᱚᱢᱮᱰᱤ ᱥᱤᱠᱣᱮᱱᱥ ᱨᱮ ᱧᱮᱞ ᱞᱮᱱᱟ᱾ ᱩᱱᱤ ᱫᱚ ᱡᱟᱹᱥᱛᱤ ᱜᱮ ᱠᱚᱢ ᱚᱠᱛᱚ ᱞᱟᱹᱜᱤᱫ ᱯᱷᱤᱞᱢ ᱨᱮ ᱧᱮᱞ ᱟᱠᱟᱱᱟ ᱢᱮᱱᱠᱷᱟᱱ ᱩᱱᱤᱭᱟᱜ ᱠᱚᱢᱮᱰᱤ ᱯᱟᱨᱯᱷᱚᱨᱢᱮᱱᱥ ᱛᱮ ᱧᱮᱞᱧᱮᱞᱤᱭᱟᱹ ᱪᱮᱛᱟᱱ ᱨᱮ ᱟᱹᱰᱤ ᱜᱟᱹᱦᱤᱨ ᱚᱨᱥᱚᱝ ᱯᱟᱲᱟᱣ ᱞᱮᱱᱟ᱾ ᱩᱱᱤᱭᱟᱜ ᱟᱹᱰᱤ ᱧᱩᱛᱩᱢᱟᱱ ᱟᱭᱠᱚᱱᱤᱠ ᱩᱭᱦᱟᱹᱨ ᱫᱚᱦᱚ ᱞᱮᱠᱟᱱ ᱠᱚᱢᱮᱰᱤ ᱯᱟᱨᱯᱷᱚᱨᱢᱮᱱᱥ ᱠᱤ ᱢᱩ (᱒᱐᱐᱘) ᱨᱮ ᱦᱮᱡ ᱞᱮᱱᱟ ᱡᱟᱦᱟᱸ ᱨᱮ ᱩᱱᱤ ᱵᱷᱟᱫᱤᱵᱷᱮᱞᱩ ᱥᱟᱶ ᱢᱤᱫ ᱠᱩᱛᱟ ᱥᱮᱴᱮᱨ ᱟᱠᱟᱱ ᱥᱤᱱ ᱨᱮ ᱠᱟᱹᱢᱤ ᱞᱮᱫᱟ ᱡᱟᱦᱟᱸ ᱨᱮ ᱩᱱᱤ ᱢᱮᱱ ᱠᱮᱫᱟ, "ᱯᱳᱨᱟᱛᱷᱩ ᱛᱟᱱ ᱯᱳᱨᱟ ᱟᱯᱯᱚᱰᱤᱭᱮ ᱟᱱᱛᱷᱟ ᱱᱟᱭᱟ ᱥᱩᱱᱱᱩ ᱥᱳᱞᱤᱴᱩ ᱯᱳᱯᱯᱟ", "ᱠᱟᱨᱩᱯᱯᱟ ᱤᱨᱩᱠᱠᱩᱨᱟᱵᱷᱟᱱᱟ ᱠᱟᱰᱤᱠᱟᱛᱷᱩᱱᱩ ᱱᱤᱱᱟᱭᱤᱪᱤ ᱥᱳᱱᱱᱮᱱ"᱾ ᱩᱱᱤ ᱫᱚ ᱢᱩᱱᱤᱭᱟᱱᱰᱤ ᱵᱷᱤᱞᱟᱝᱜᱤᱭᱟᱞ ᱢᱩᱱᱨᱟᱢᱟᱱᱰᱩ (᱒᱐᱐᱘) ᱨᱮ ᱦᱚᱸ ᱟᱨᱦᱚᱸ ᱵᱷᱟᱫᱤᱵᱷᱮᱞᱩ ᱥᱟᱶ ᱠᱟᱹᱢᱤ ᱠᱟᱛᱮ ᱧᱩᱛᱩᱢᱟᱱ ᱯᱟᱨᱯᱷᱚᱨᱢᱮᱱᱥ ᱮ ᱮᱢ ᱞᱮᱫᱟ᱾ ᱩᱱᱤ ᱫᱚ ᱜᱟᱸᱡᱟ ᱠᱟᱨᱩᱯᱯᱩ ᱟᱨ ᱥᱟᱱᱛᱷᱟᱱᱟᱢ ᱥᱟᱶᱛᱮ ᱯᱷᱤᱞᱢ ᱨᱮ ᱠᱚᱢᱮᱰᱤ ᱨᱳᱞ ᱨᱮ ᱦᱚᱸ ᱯᱷᱤᱪᱟᱨ ᱞᱮᱱᱟ᱾ ᱩᱱᱤ ᱯᱟᱛᱛᱤ (᱒᱐᱑᱓) ᱯᱷᱤᱞᱢ ᱨᱮ ᱢᱤᱫ ᱴᱤᱴᱤᱞᱟᱨ ᱨᱳᱞ ᱮ ᱠᱷᱮᱞ ᱞᱮᱫᱟ ᱡᱟᱦᱟᱸ ᱫᱚ ᱯᱷᱮᱵᱨᱩᱣᱟᱨᱤ ᱒᱐᱑᱓ ᱨᱮ ᱛᱷᱤᱭᱮᱴᱨᱤᱠᱟᱞ ᱨᱤᱞᱤᱡᱽ ᱛᱟᱦᱮᱸ ᱠᱟᱱᱟ᱾

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

* ᱨᱚᱝᱜᱟᱢᱢᱟᱞ (ᱤᱱᱴᱚᱨᱱᱮᱴ ᱢᱩᱵᱷᱤ ᱰᱟᱴᱟᱵᱮᱥ ᱨᱮ)
# ᱛᱟᱢᱤᱞᱱᱟᱰᱩ

| ᱛᱟᱢᱤᱞᱱᱟᱰᱩ
தமிழ் நாடுTamil Nadu |
| --- |
| ᱯᱚᱱᱚᱛ |
|

|  |
| --- |
| Seal |

 |
| ᱥᱤᱧᱚᱛ ᱨᱮ ᱛᱟᱢᱤᱞᱱᱟᱰᱩ ᱨᱮᱭᱟᱜ ᱴᱷᱟᱶ |
| ᱛᱟᱢᱤᱞᱱᱟᱰᱩ ᱨᱮᱭᱟᱜ ᱢᱟᱱᱪᱤᱛᱟᱹᱨ |
| ᱫᱤᱥᱚᱢ |  ᱥᱤᱧᱚᱛ |
| ᱛᱷᱟᱯᱚᱱ | ᱒᱖ ᱡᱟᱱᱩᱣᱟᱨᱤ ᱑᱙᱕᱐ |
| ᱨᱟᱡᱽᱜᱟᱲ | ᱪᱮᱱᱱᱟᱭ |
| ᱢᱟᱨᱟᱝ ᱱᱟᱜᱟᱨ | ᱪᱮᱱᱱᱟᱭ |
| ᱡᱤᱞᱟᱹ ᱮᱞ | ᱓᱒ |
| ᱥᱚᱨᱠᱟᱨ |
|  • ᱨᱟᱡᱭᱚᱯᱟᱲ | ᱠᱚᱱᱤᱡᱮᱛᱤ ᱨᱚᱥᱮᱭᱟ |
|  • ᱢᱤᱠᱷᱤᱭᱟᱹ ᱢᱚᱱᱛᱨᱤ | ᱡᱮ ᱡᱚᱭ ᱞᱚᱞᱤᱛᱟ |
|  • ᱴᱷᱟᱶ | ᱜᱮᱞᱢᱤᱫ |
| ᱦᱚᱲ ᱮᱞ (᱒᱐᱑᱑) |
|  • ᱜᱩᱴ | ᱗᱒᱑᱓᱘᱙᱕᱘ |
|  • ᱴᱷᱟᱶ | ᱮᱭᱟᱭ (᱗) |
| ᱚᱠᱛᱚ ᱴᱚᱴᱷᱟ | ᱭᱩ.ᱴᱤ.ᱥᱤ+᱐᱕:᱓᱐ (IST) |
| ᱟᱭ.ᱮᱥ.ᱳ ᱓᱑᱖᱖ ᱠᱳᱰ | IN-TN |
| HDI |  ᱐.᱖᱖᱖(ᱛᱟᱞᱟᱢᱟᱞᱟ) |
| HDI ᱫᱷᱟᱹᱲ ᱮᱞ | ᱜᱮᱞ (᱒᱐᱐᱖) |
| ᱥᱮᱪᱮᱫ | ᱘᱐.᱓% |
| ᱥᱚᱨᱠᱟᱨᱤ ᱯᱟᱹᱨᱥᱤ | ᱛᱟᱢᱤᱞ |
| ᱣᱮᱵᱽᱥᱟᱭᱤᱴ | tn.gov.in |

**ᱛᱟᱢᱤᱞᱱᱟᱰᱩ** ᱫᱚ ᱮᱛᱚᱢ ᱥᱤᱧᱚᱛ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱫᱚ ᱪᱮᱱᱱᱟᱭ ᱠᱟᱱᱟ ᱾ ᱛᱟᱢᱤᱞᱱᱟᱰᱩ ᱫᱚ ᱥᱤᱧᱚᱛᱤᱭᱟᱹ ᱩᱯᱢᱟᱦᱟᱫᱤᱯ ᱨᱮᱱᱟᱜ ᱟᱹᱰᱤ ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱟᱨ ᱟᱡᱟᱜ ᱥᱤᱢᱟᱹ ᱫᱚ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱯᱩᱰᱩᱪᱮᱨᱤ ᱟᱨ ᱮᱛᱚᱢ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱮᱨᱟᱞᱟ, ᱠᱚᱨᱱᱟᱴᱚᱠ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱠᱷᱚᱱ ᱞᱟᱜᱟᱣᱜᱼᱟ ᱾ ᱱᱚᱣᱟ ᱠᱚᱧᱮ ᱨᱮ ᱥᱟᱢᱟᱝ ᱜᱷᱟᱴ, ᱯᱟᱪᱮ ᱨᱮ ᱱᱤᱞᱜᱤᱨᱤ ᱵᱩᱨᱩ, ᱢᱮᱜᱷᱢᱚᱞᱟᱭ ᱵᱩᱨᱩ ᱟᱨ ᱠᱮᱨᱟᱞᱟ, ᱥᱟᱢᱟᱝ ᱨᱮ ᱵᱮᱸᱜᱚᱞ ᱫᱚᱨᱭᱟ, ᱢᱚᱱᱱᱟᱨ ᱫᱚᱨᱭᱟ ᱟᱨ ᱮᱛᱚᱢᱼᱥᱟᱢᱟᱝ ᱨᱮ ᱯᱟᱠ ᱥᱴᱨᱮᱴ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱮᱛᱚᱢ ᱨᱮ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱾ ᱯᱚᱱᱚᱛ ᱫᱚ ᱥᱨᱤᱞᱚᱝᱠᱟ ᱫᱤᱥᱚᱢ ᱥᱟᱞᱟᱜ ᱢᱤᱫᱴᱟᱹᱝ ᱫᱚᱨᱭᱟ ᱥᱤᱢᱟᱹ ᱥᱟᱡᱟᱣᱟ ᱾

## ᱚᱛᱱᱚᱜ

## ᱱᱟᱜᱟᱢ

## ᱯᱟᱹᱨᱥᱤ ᱟᱨ ᱥᱟᱶᱦᱮᱫ

### ᱯᱟᱹᱨᱥᱤ

ᱛᱟᱢᱤᱞ ᱯᱟᱹᱨᱥᱤ ᱦᱩᱭᱩᱜ ᱠᱟᱱᱟ ᱛᱟᱢᱤᱞᱱᱟᱰᱩ ᱨᱮᱭᱟᱜ ᱥᱟᱨᱠᱟᱨᱤ ᱟᱨ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱵᱮᱵᱷᱟᱨᱟᱜ ᱯᱟᱹᱨᱥᱤ ᱾ ᱚᱱᱟ ᱥᱟᱶ ᱤᱝᱞᱤᱥ ᱯᱟᱹᱨᱥᱤ ᱦᱚ ᱥᱟᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱚᱱᱚᱛ ᱨᱮᱱ ᱙᱐% ᱦᱚᱲ ᱛᱟᱢᱤᱞ ᱯᱟᱹᱨᱥᱤ ᱛᱮ ᱠᱚ ᱨᱚᱲᱟ, ᱚᱱᱚ ᱛᱟᱭᱟᱢ ᱛᱮᱞᱮᱜᱩ (᱕.᱖᱕%),ᱠᱚᱱᱱᱚᱰ (᱑.᱖᱗%), ᱩᱨᱫᱩ (᱑.᱕᱑%),ᱟᱨ ᱢᱟᱞᱟᱭᱟᱞᱟᱢ (᱐.᱘᱙%) ᱠᱚ ᱨᱚᱲᱟ᱿

## ᱪᱤᱛᱟᱹᱨ

* Kallanai or Grand Anicut ᱠᱟᱞᱟᱱᱟᱹᱭᱤ ᱟᱨ ᱵᱟᱝ ᱜᱨᱟᱸᱰ ᱟᱱᱤᱠᱳᱴ ᱢᱤᱫ ᱟᱹᱰᱤ ᱢᱟᱨᱮ ᱵᱟᱸᱫᱷᱽ, ᱡᱟᱦᱟ ᱫᱚ ᱛᱟᱱᱡᱟᱵᱷᱩᱨ ᱡᱤᱞᱟ ᱛᱟᱞᱟᱛᱮ ᱞᱤᱸᱜᱤᱱ ᱠᱟᱱ ᱠᱟᱵᱮᱨᱤ ᱧᱩᱛᱩᱢ ᱜᱟᱰᱟ ᱨᱮ ᱠᱚ ᱛᱚᱞ ᱟᱠᱟᱜᱼᱟ ᱠᱟᱨᱤᱠᱟᱞᱟ ᱪᱳᱞᱟ Karikala Chola ᱥᱟᱢᱨᱟᱴ ᱠᱚ ᱾ built around the 2nd century CE
* Shore Temple ᱥᱳᱨ ᱢᱚᱱᱫᱤᱨ, Pallavas ᱯᱟᱞᱞᱚᱵᱚᱥ ᱠᱚ ᱵᱮᱱᱟᱣ ᱞᱮᱜᱼᱟ ᱢᱟᱢᱞᱟᱯᱩᱨᱚᱢ ᱨᱮ Mamallapuram during the 8th century, now a UNESCO World Heritage Site
* Vettuvan Koil, ᱵᱮᱴᱩᱵᱟᱱ ᱠᱳᱮᱤᱞ ᱢᱤᱫ ᱛᱟᱨᱟ ᱟᱠᱟᱱ ᱢᱚᱱᱫᱤᱨ,built during the 8th century by Pandyas ᱯᱟᱱᱰᱭᱟᱥ ᱠᱚ ᱠᱟᱞᱩᱜᱩᱢᱟᱞᱟᱭᱤ (Kalugumalai) ᱵᱟᱡᱟᱨ ᱛᱷᱳᱛᱷᱩᱠᱩᱰᱤ (Thoothukudi district) ᱡᱤᱞᱟᱨᱮ ᱢᱮᱱᱟᱜᱼᱟ.
* The granite gopuram (tower) of Brihadeeswarar Temple, 1010 CE
* Airavatesvara Temple ᱟᱭᱤᱨᱟᱵᱚᱴᱮᱥᱣᱚᱨ ᱢᱚᱱᱫᱤᱨ, ᱨᱟᱡᱟᱨᱟᱡ ᱪᱳᱞᱟ ᱫᱚᱥᱟᱨ Rajaraja Chola II ᱮ ᱵᱮᱱᱟᱣ ᱞᱮᱜᱼᱟ,in the 12th century CE
* The pyramidal structure above the sanctum at Brihadisvara Temple
* Brihadeeswara Temple Entrance Gopurams at Thanjavur

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

### ᱥᱚᱨᱠᱟᱨ

* The Official Site of the Government of Tamil Nadu
* Official Tourism Site of Tamil Nadu, India

### General information

* ᱛᱟᱢᱤᱞᱱᱟᱰᱩ *ᱮᱱᱥᱟᱭᱠᱞᱳᱯᱤᱰᱤᱭᱟ ᱵᱨᱤᱴᱟᱱᱤᱠᱟ* ᱨᱮ
* ᱛᱟᱢᱤᱞᱱᱟᱰᱩ at Curlie
* Geographic data related to ᱛᱟᱢᱤᱞᱱᱟᱰᱩ at OpenStreetMap
# ᱢᱟᱞᱮᱥᱤᱭᱟ

ᱢᱟᱞᱮᱥᱤᱭᱟ ᱨᱮᱱᱟᱜ ᱪᱤᱨ
ᱢᱟᱞᱮᱥᱤᱭᱟ
**ᱢᱟᱞᱮᱥᱤᱭᱟ** ᱫᱚ ᱮᱥᱤᱭᱟ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱫᱤᱥᱚᱢ ᱠᱟᱱᱟ, ᱡᱟᱦᱟᱸ ᱫᱚ ᱑᱓ ᱜᱚᱴᱟᱝ ᱯᱚᱱᱚᱛ ᱟᱨ ᱓ ᱜᱚᱴᱟᱝ ᱡᱩᱢᱤᱫᱽ ᱜᱟᱲ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱫᱤᱥᱚᱢ ᱫᱚ ᱠᱚᱧᱮ ᱪᱟᱭᱱᱟ ᱥᱟᱹᱢᱩᱸᱫᱽ ᱛᱮ ᱵᱟᱨ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱡᱟᱦᱟᱸ ᱫᱚ ᱦᱩᱭᱩᱜ ᱠᱟᱱᱟ ᱢᱟᱞᱮᱥᱤᱭᱟ ᱯᱮᱱᱤᱥᱩᱞᱟ ᱟᱨ ᱥᱟᱢᱟᱝ ᱢᱟᱞᱮᱥᱤᱭᱟ ᱾ ᱱᱚᱱᱰᱮᱱᱟᱜ ᱨᱟᱡᱽᱜᱟᱲ ᱫᱚ ᱠᱩᱣᱟᱞᱟ ᱞᱩᱢᱯᱩᱨ, ᱢᱮᱱᱠᱷᱟᱱ ᱦᱟᱹᱞᱤ ᱜᱮ ᱥᱟᱥᱚᱱ ᱨᱮᱱᱟᱜ ᱥᱩᱵᱤᱫᱷᱟ ᱞᱟᱹᱜᱤᱫ ᱡᱩᱢᱤᱫᱽᱜᱟᱲ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱯᱩᱛᱨᱚᱡᱚᱭᱟ ᱛᱮ ᱠᱚ ᱩᱪᱟᱹᱲ ᱟᱠᱟᱫᱼᱟ ᱾ ᱢᱟᱞᱮᱥᱤᱭᱟ ᱥᱟᱶ ᱵᱷᱤᱲᱟᱹᱣ ᱟᱠᱟᱱᱟ ᱰᱤᱥᱚᱢ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱛᱷᱟᱭᱞᱮᱸᱰ, ᱤᱱᱫᱳᱱᱮᱥᱤᱭᱟ ᱟᱨ ᱵᱨᱩᱱᱮᱭ ᱾ ᱱᱚᱶᱟ ᱨᱮᱱᱟᱜ ᱫᱚᱨᱭᱟ ᱵᱷᱤᱲᱟᱹᱣ ᱨᱮ ᱥᱤᱝᱜᱟᱯᱩᱨ, ᱵᱷᱤᱭᱮᱛᱱᱟᱢ ᱟᱨ ᱯᱷᱤᱞᱤᱯᱟᱭᱤᱱᱥ ᱢᱮᱱᱟᱜᱼᱟ ᱾ ᱢᱟᱞᱮᱥᱤᱭᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱦᱩᱭᱩᱜ ᱠᱟᱱᱟ ᱓,᱒᱙,᱐᱘,᱘᱔᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱟᱨ ᱱᱚᱸᱰᱮ ᱒᱘ ᱜᱮᱢᱚᱲᱚᱭ (ᱢᱤᱞᱤᱭᱚᱱ) ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾

## ᱱᱟᱜᱟᱢ

ᱢᱟᱞᱮᱥᱤᱭᱟ ᱫᱚ ᱪᱤᱱ ᱟᱨ ᱥᱤᱧᱚᱛ ᱛᱟᱞᱟ ᱨᱮ ᱟᱹᱰᱤ ᱥᱮᱫᱟᱭ ᱠᱷᱚᱱ ᱵᱮᱯᱟᱨ ᱨᱮᱱᱟᱜ ᱛᱟᱞᱢᱟ ᱛᱟᱦᱮᱸᱠᱟᱱᱟ ᱾ ᱡᱚᱠᱷᱚᱱ ᱤᱣᱨᱳᱯᱤᱭᱟᱹ ᱦᱚᱲ ᱱᱚᱸᱰᱮ ᱠᱚ ᱦᱮᱡ ᱮᱱᱟ, ᱩᱱᱡᱚᱠᱷᱟᱜ ᱢᱚᱠᱠᱟ ᱫᱚ ᱢᱤᱫ ᱞᱟᱹᱠᱴᱤᱭᱟᱱᱟᱜ ᱵᱮᱯᱟᱨ ᱜᱟᱲ ᱞᱮᱠᱟᱛᱮ ᱠᱚ ᱵᱮᱨᱮᱫ ᱠᱮᱫᱼᱟ ᱾ ᱢᱟᱞᱮᱥᱤᱭᱟ ᱨᱮᱱᱟᱜ ᱠᱞᱟᱞᱟᱱᱛᱟᱨ ᱨᱮ ᱵᱨᱤᱴᱤᱥ ᱥᱟᱢᱨᱟᱡᱽ ᱨᱮᱱᱟᱜ ᱢᱤᱫ ᱵᱮᱱᱮᱯᱟᱨ ᱵᱮᱱᱣᱮᱱᱟ ᱾ ᱱᱚᱶᱟ ᱨᱮᱱᱟᱜ ᱰᱷᱤᱯ ᱯᱟᱦᱴᱟ ᱓᱑ ᱚᱜᱚᱥᱴ ᱑᱙᱕᱗ ᱨᱮ ᱯᱷᱮᱰᱮᱨᱮᱥᱚᱱ ᱢᱟᱞᱟᱭᱟ ᱨᱩᱯ ᱛᱮ ᱵᱷᱮᱜᱟᱨ ᱞᱮᱱᱟ ᱾ ᱑᱙᱖᱓ ᱨᱮ ᱢᱟᱞᱟᱭᱟ, ᱥᱤᱝᱜᱟᱯᱩᱨ ᱟᱨ ᱵᱩᱨᱱᱮᱭ ᱦᱟᱹᱴᱤᱧ ᱢᱮᱥᱟ ᱠᱟᱛᱮ ᱢᱟᱞᱮᱥᱤᱭᱟ ᱵᱮᱱᱟᱣᱮᱱᱟ ᱾ ᱑᱙᱖᱕ ᱨᱮ ᱥᱤᱝᱜᱟᱯᱩᱨ ᱵᱷᱮᱜᱟᱨ ᱠᱟᱛᱮ ᱟᱡᱟᱜ ᱵᱷᱮᱜᱟᱨ ᱫᱤᱥᱚᱢ ᱮ ᱵᱮᱱᱟᱣ ᱠᱮᱫᱼᱟ ᱾

## ᱫᱷᱚᱨᱚᱢ

ᱢᱟᱞᱮᱥᱤᱭᱟ ᱫᱚ ᱢᱤᱫ ᱥᱟᱝᱜᱮ ᱫᱷᱚᱨᱚᱢ ᱥᱚᱢᱟᱡᱽ ᱫᱤᱥᱚᱢ ᱠᱟᱱᱟ ᱾ ᱱᱚᱸᱰᱮᱱᱟᱜ ᱧᱩᱢᱟᱱ ᱫᱷᱚᱨᱚᱢ ᱫᱚ ᱤᱥᱞᱟᱢ ᱠᱟᱱᱟ ᱾ ᱒᱐᱑᱐ ᱨᱮ ᱥᱚᱨᱠᱟᱨᱟᱜ ᱦᱚᱲᱞᱮᱠᱷᱟ ᱨᱮᱱᱟᱜ ᱦᱤᱥᱹᱵᱽ ᱞᱮᱠᱟᱛᱮ ᱢᱩᱥᱞᱤᱢ (᱖᱑ᱹ᱓%), ᱵᱚᱣᱫᱷ (᱑᱙ᱹ᱘%), ᱤᱥᱟᱭ (᱙ᱹ᱒%), ᱦᱤᱱᱫᱩ (᱖ᱹ᱓%) ᱟᱨ ᱠᱚᱱᱯᱭᱩᱥᱤᱵᱟᱫᱽ, ᱛᱟᱣ ᱫᱦᱚᱨᱚᱢ ᱟᱨ ᱮᱴᱟᱜ ᱪᱟᱭᱱᱟ ᱫᱷᱚᱨᱚᱢ (᱑ᱹ᱓%) ᱮᱢᱟᱱ ᱢᱮᱱᱟᱜ ᱠᱚᱣᱟ ᱾

## ᱞᱟᱠᱪᱟᱨ

ᱢᱟᱞᱮᱥᱤᱭᱟ ᱫᱚ ᱢᱤᱫ ᱥᱟᱝᱜᱮ ᱡᱟᱹᱛᱤᱭᱟᱹ, ᱥᱟᱝᱜᱮ ᱞᱟᱠᱪᱟᱨ ᱟᱨ ᱥᱟᱝᱜᱮ ᱯᱟᱹᱨᱥᱤ ᱨᱮᱱᱟᱜ ᱢᱤᱫ ᱥᱟᱶᱛᱟ ᱠᱟᱱᱟ, ᱡᱟᱦᱟᱸ ᱨᱮ ᱢᱟᱞᱚᱭ ᱟᱨ ᱮᱴᱟᱜ ᱟᱹᱫᱤᱵᱟᱹᱥᱤ ᱖᱕%, ᱪᱟᱭᱱᱟ ᱦᱚᱲ ᱒᱕% ᱟᱨ ᱗% ᱥᱤᱧᱚᱛᱤᱭᱟᱹ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱾ ᱫᱤᱥᱚᱢ ᱨᱤᱱ ᱥᱟᱝᱜᱮ ᱮᱞᱮᱞ ᱞᱮᱠᱟᱛᱮ ᱵᱟᱹᱲᱛᱤᱜᱟᱱ ᱢᱟᱞᱚᱭ ᱦᱚᱲ ᱰᱚ ᱢᱩᱥᱞᱤᱢ ᱠᱟᱱᱟ ᱠᱚ, ᱪᱮᱫᱟᱜ ᱥᱮ ᱢᱟᱞᱮᱥᱤᱭᱟ ᱨᱮᱱᱟᱜ ᱠᱟᱹᱱᱩᱱ ᱞᱮᱠᱟᱛᱮ ᱢᱟᱞᱚᱭ ᱦᱩᱭᱩᱜ ᱞᱟᱹᱜᱤᱫ ᱢᱩᱥᱞᱤᱢ ᱫᱷᱚᱨᱚᱢ ᱦᱟᱛᱟᱣ ᱫᱚ ᱡᱟᱹᱨᱩᱲ ᱜᱮᱭᱟ ᱾ ᱢᱟᱞᱚᱭ ᱨᱟᱡᱽᱟᱹᱨᱤ ᱛᱷᱚᱠ ᱨᱮ ᱢᱟᱨᱟᱝ ᱡᱩᱲᱩ ᱠᱚ ᱧᱟᱢᱟ ᱟᱨ ᱚᱸᱰᱮᱱ ᱠᱚ ᱵᱩᱱᱤᱭᱟᱹᱫᱽ ᱢᱮᱱᱛᱮ ᱩᱯᱨᱩᱢ ᱠᱚ ᱧᱟᱢᱟ ᱾ ᱩᱱᱠᱩᱣᱟᱜ ᱢᱩᱬ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱢᱟᱞᱚᱭ (Bahasa Melayu) ᱾

## ᱥᱟᱹᱠᱷᱭᱟᱹᱛ

## ᱵᱟᱨᱦᱮ ᱡᱚᱱᱚᱲ

* ᱢᱟᱞᱮᱥᱤᱭᱟ ᱥᱚᱨᱠᱟᱨ ᱯᱚᱨᱴᱟᱞ Archived ᱒᱐᱐᱘-᱐᱘-᱒᱗ at the Wayback Machine.
* ᱢᱟᱞᱮᱥᱤᱭᱟ ᱱᱚᱠᱥᱟ
* ᱢᱟᱞᱮᱥᱤᱭᱟ ᱦᱚᱨ ᱩᱫᱩᱜᱤᱡ
# ᱨᱟᱡᱽᱱᱤ ᱠᱟᱱᱛ

| ᱨᱟᱡᱽᱱᱤ ᱠᱟᱱᱛ |
| --- |
| ২০১০ ᱥᱮᱨᱢᱟ ᱨᱮ *Enthiran* ᱥᱤᱱᱮᱢᱟ ᱩᱰᱦᱟ.ᱣ ᱚᱠᱛᱮ ᱨᱮ ᱨᱟᱡᱽᱱᱤ ᱠᱟᱱᱛ |
| ᱡᱟᱱᱟᱢ ᱧᱩᱛᱩᱢ ᱡᱟᱱᱟᱢ ᱢᱟᱹᱦᱤᱛ  ᱟᱨ  ᱡᱟᱱᱟᱢ ᱴᱷᱟᱶ | ᱥᱤᱵᱟᱡᱤ ᱨᱟᱣ ᱜᱟᱭᱠᱚᱣᱟᱰ ᱑᱒ ᱰᱤᱥᱮᱢᱵᱚᱨ ᱑᱙᱕᱐ (1950-12-12)
ᱵᱟᱝᱜᱟᱞᱩᱨᱩ, ᱢᱚᱦᱤᱥᱩᱨ ᱯᱚᱱᱚᱛ, ᱥᱤᱧᱚᱛ |
| ᱚᱲᱟᱜ | ᱪᱮᱱᱱᱟᱭ, ᱛᱟᱢᱤᱞᱱᱟᱰᱩ, ᱥᱤᱧᱚᱛ |
| ᱠᱟᱹᱢᱤ | ᱥᱤᱱᱮᱢᱟ ᱨᱮᱱ ᱚᱵᱷᱤᱱᱮᱛᱟ, ᱯᱨᱚᱰᱭᱤᱥᱟᱨ, ᱨᱟᱡᱟᱨᱤᱭᱟ., ᱥᱚᱢᱟᱡᱽ ᱥᱩᱥᱟ.ᱨᱤᱭᱟ. (philanthropist) |
| ᱠᱟᱹᱢᱤ ᱚᱠᱛᱚ | ১৯৭৫–ᱱᱟᱦᱟᱜ |
| ᱩᱥᱩᱞ | ৫ ᱯᱷᱩᱴ ৮ ᱤᱧᱪᱤ |
| ᱡᱤᱭᱚᱱ ᱥᱚᱦᱮᱫ | ᱞᱚᱛᱟ ᱨᱚᱝᱜᱟᱪᱟᱨᱤ (১৯৮১–ᱱᱟᱦᱟᱜ) |
| ᱦᱚᱯᱚᱱ | ᱟᱭᱥᱣᱟᱨᱭᱟ ᱟᱨ. ᱫᱷᱚᱱᱩᱥ ᱥᱩᱱᱫᱟᱨᱭᱟ ᱟᱨ. ᱟᱥᱣᱤᱱ |
| ᱯᱮᱲᱟ ᱥᱟᱹᱜᱟᱹᱭᱟᱱᱠᱚ | ᱫᱷᱚᱱᱩᱥ (ᱡᱟᱶᱟᱭ ᱜᱚᱝᱠᱮᱛ) |
| ᱥᱤᱨᱯᱷᱟᱹ |  ᱯᱚᱫᱽᱢᱚ ᱵᱤᱵᱷᱩᱥᱚᱱ (২০১৬)  ᱯᱚᱫᱽᱢᱚ ᱵᱷᱩᱥᱚᱱ (২০০০) |

ᱨᱟᱡᱽᱱᱤᱠᱟᱱᱛ (ᱡᱟᱱᱟᱢ: ᱑᱕ ᱰᱤᱥᱮᱢᱵᱚᱨ ᱑᱙᱕᱐, ᱡᱚᱱᱚᱢ ᱧᱩᱛᱩᱢ: ᱥᱤᱵᱟᱡᱤ ᱨᱟᱣ ᱜᱟᱣᱠᱚᱣᱟᱰ) ᱫᱚ ᱥᱤᱧᱚᱛ ᱨᱮᱱ ᱢᱤᱫ ᱴᱮᱱ ᱚᱵᱷᱤᱱᱮᱛᱟ, ᱢᱮᱰᱤᱭᱟ ᱥᱮᱞᱮᱵᱨᱮᱴᱤ ᱟᱨ ᱞᱟᱭ ᱞᱟᱠᱪᱟᱨᱤᱭᱟ. ᱟᱭᱠᱚᱱ᱾ ᱩᱱᱤ ᱫᱚ ᱡᱟᱛᱤᱭᱟ.ᱨᱤ ᱯᱷᱤᱞᱢ ᱥᱤᱨᱯᱟ. ᱡᱤᱛᱠᱟ.ᱨᱤᱭᱟ. ᱛᱟᱢᱤᱞ ᱯᱷᱤᱞᱢ ᱠᱮ. ᱵᱟᱞᱟᱪᱟᱱᱫᱮᱨ ᱦᱚᱛᱮ ᱛᱮ ᱫᱤᱥᱟ. ᱩᱫᱩᱜ ᱚᱯᱩᱨᱵᱚ ᱨᱟᱜᱟᱝᱜᱟᱞ (᱑᱙᱗᱕) ᱧᱩᱛᱩᱢ ᱟᱱ ᱥᱤᱱᱮᱢᱟ ᱦᱚᱛᱮ ᱛᱮ ᱥᱤᱱᱮᱢᱟ ᱫᱩᱱᱤᱭᱟ. ᱨᱮ ᱞᱮᱵᱮᱫ ᱞᱮᱱᱟᱭ ᱾ ᱠᱮ. ᱵᱟᱞᱞᱟᱪᱟᱱᱫᱮᱨᱮᱠ ᱫᱚ ᱨᱟᱡᱽᱱᱤᱠᱟᱱᱛ ᱟᱡ ᱫᱤᱥᱟ. ᱩᱫᱩᱜᱤᱡ ᱢᱮᱱ ᱛᱮ ᱵᱟᱦᱟᱞ ᱠᱮᱫᱮᱭᱟᱭ᱾

## ᱮᱛᱚᱦᱚᱵ ᱡᱤᱭᱚᱱ

᱑᱙᱕᱐ ᱥᱮᱨᱢᱟ ᱨᱮᱭᱟᱜ ᱑᱒ ᱰᱩᱥᱮᱢᱵᱚᱨ ᱢᱟ.ᱦᱤᱛ ᱦᱤᱞᱚᱜ ᱱᱟᱦᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱟᱨ ᱩᱱ ᱚᱠᱛᱮ ᱢᱚᱦᱤᱥᱩᱨ ᱯᱚᱱᱚᱛ ᱯᱚᱱᱚᱛ ᱨᱮᱭᱟᱜ ᱵᱮᱝᱜᱟᱞᱩᱨᱩ ᱱᱟᱝᱜᱽᱨᱟᱦᱟ ᱨᱮ ᱨᱟᱡᱽᱱᱤ ᱠᱟᱱᱛ ᱟᱜ ᱡᱟᱱᱟᱢ ᱫᱚ ᱦᱩᱭ ᱞᱮᱱᱟ ᱾ ᱦᱩᱰᱤᱧ ᱵᱮᱲᱟ ᱨᱮ ᱨᱟᱦᱽᱱᱤ ᱠᱟᱱᱛ ᱟᱜ ᱧᱩᱛᱩᱢ ᱛᱟᱦ3 ᱠᱟᱱᱟ ᱥᱤᱵᱟᱡᱤ ᱨᱟᱣ ᱜᱟᱭᱠᱚᱣᱟᱰ ᱟᱨ ᱟᱡ ᱟᱛᱟᱯᱮᱫ ᱫᱚ ᱯᱚᱞᱤᱥ ᱠᱚᱱᱤᱥᱴᱚᱵᱚᱞᱮ ᱛᱟᱦᱮ ᱠᱟᱱᱟ᱾ ᱟᱨ ᱟᱡ ᱵᱟᱵᱟ ᱣᱟᱜ ᱧᱩᱛᱩᱢ ᱫᱚ ᱨᱟᱢᱟᱡᱤᱣ ᱨᱟᱣ ᱜᱟᱭᱠᱚᱣᱟᱰ (Ramoji Rao Gaikwad) ᱟᱨ ᱮᱝᱜᱟᱛ ᱛᱮᱫ ᱟᱜ ᱡᱤᱡᱟᱵᱟᱭ᱾ ᱜᱷᱟᱨᱚᱧᱡᱽ ᱨᱮᱱ ᱳᱚᱱ ᱵᱚᱭᱦᱟ ᱵᱷᱤᱛᱨᱤ ᱨᱮ ᱨᱟᱡᱽᱱᱤ ᱠᱟᱱ5 ᱫᱚ ᱡᱚᱛᱚ ᱠᱷᱚᱱ ᱦᱩᱰᱤᱧ ᱩᱛᱟ.ᱨᱤᱡ-ᱮ ᱛᱟᱦᱮᱱᱟ᱾ ᱵᱟᱨᱭᱟ ᱟᱡ ᱫᱟᱫᱟ ᱟᱨ ᱢᱤᱫᱴᱟᱝ ᱟᱡᱤᱛᱮ ᱛᱟᱦᱮ ᱠᱟᱱ ᱛᱟᱭᱟ᱾ ᱩᱱᱤᱭᱟᱜ ᱙ ᱥᱮᱨᱢᱟ ᱩᱢᱮᱨ ᱨᱮ ᱮᱝᱜᱟᱛ ᱛᱮᱫ ᱱᱚᱣᱟ ᱫᱷᱩᱲᱤ ᱫᱷᱟ.ᱨᱛᱤ ᱵᱟ.ᱜᱤᱭᱟᱫᱟ᱾ ᱱᱤᱭᱟ. ᱛᱟᱭᱚᱢ ᱫᱟᱨᱟᱢ ᱚᱡᱛᱮ ᱨᱮ ᱟ.ᱰᱤ ᱟ'ᱴ ᱠᱷᱟᱴᱟᱣ ᱦᱩᱭ ᱞᱮᱱ ᱛᱟᱭᱟ᱾ ᱱᱤᱭᱟ. ᱚᱠᱛᱮ ᱨᱮ ᱨᱟᱡᱽᱱᱤ ᱠᱟᱱᱛ ᱟᱭᱢᱟ ᱠᱟ.ᱢᱤ ᱦᱩᱭ ᱞᱮᱱ ᱛᱟᱭᱟ ᱞᱟᱡ ᱡᱟᱞᱟ ᱛᱮ᱾ ᱩᱱᱤ ᱫᱚ ᱵᱮᱝᱜᱩᱞᱩᱨ ᱨᱮᱭᱟᱜ ᱨᱮᱭᱟᱜ ᱜᱚᱣᱤᱯᱩᱨᱟᱢ ᱟᱫᱚᱨᱥᱚ ᱥᱚᱨᱠᱟᱨᱤ ᱟᱥᱲᱟ ᱨᱮ ᱠᱚᱱᱱᱟᱲ ᱢᱤᱰᱤᱭᱟᱢ ᱨᱮ ᱯᱟᱲᱦᱟᱣ ᱞᱮᱫᱟ (Government Model Primary School)৷

## ᱠᱟ.ᱢᱤ ᱡᱤᱭᱚᱱ

ᱛᱟᱢᱤᱞ ᱥᱤᱱᱮᱢᱟ ᱨᱮ ᱠᱷᱟᱞᱱᱟᱭᱚᱠ ᱪᱟ.ᱨᱤᱛ ᱞᱟ.ᱜᱤᱫ (ᱤᱝᱨᱟ.ᱡᱤ: antagonistic) ᱵᱟ. ᱵᱟ.ᱭ ᱛᱮ ᱨᱟᱡᱽᱱᱤ ᱠᱟᱱᱛ ᱢᱤᱫ ᱧᱩᱛᱩᱢᱟᱱ ᱚᱵᱷᱤᱱᱮᱛᱟᱭ ᱵᱮᱱᱟᱣ ᱮᱱᱟ᱾ ᱥᱤᱧᱚᱛ ᱨᱮᱱ ᱱᱮ ᱦᱚᱲ ᱠᱚ ᱛᱟᱞᱟ ᱨᱮ ᱩᱱᱤ ᱫᱚ ᱚᱫᱭᱟᱯᱤ ᱪᱤᱛᱟ.ᱨ ᱵᱤᱜᱽᱨᱚᱦᱚ (ᱤᱝᱨᱟ.ᱡᱤ: matinee idol) ᱨᱩᱯ ᱛᱮ ᱱᱟᱢ ᱰᱟᱠ ᱮᱱᱟᱭ᱾ ᱩᱱᱤᱭᱟᱜ ᱪᱟ.ᱞ ᱪᱚᱞᱚᱱ ᱟᱨ ᱥᱤᱱᱮᱢᱟ ᱠᱚ ᱱᱟᱭ ᱱᱟᱯᱟᱭ ᱩᱫᱩᱜ ᱥᱚᱫᱚᱨ ᱮᱱᱛᱮ ᱩᱱᱤ ᱭᱟᱜ ᱥᱤᱱᱮᱢᱟ ᱧᱮᱧᱮᱞ ᱦᱚᱲ ᱠᱚ ᱟ.ᱰᱤ ᱟᱴ ᱠᱚ ᱠᱩᱥᱤᱭᱟᱜ ᱠᱟᱱ ᱛᱟᱦᱮᱱᱟ᱾ ᱒᱐᱐᱗ ᱥᱮᱨᱢᱟ ᱨᱮ ᱩᱰᱩᱠ ᱞᱮᱱ ᱥᱤᱱᱮᱢᱟ ᱥᱤᱵᱟᱡᱤ ᱨᱮ ᱚᱵᱷᱤᱱᱚᱭ ᱞᱟ.ᱜᱤᱫ ᱨᱟᱡᱽᱱᱤ ᱠᱟᱱᱛ ᱫᱚ ᱒᱖ ᱠᱚᱴᱤ ᱴᱟᱠᱟᱭ ᱦᱟᱛᱟᱣ ᱞᱮᱫᱟ ᱟᱨ ᱡᱮᱭᱠᱤ ᱪᱮᱭᱱ ᱛᱟᱭᱚᱢ ᱮᱥᱤᱛᱟ ᱨᱮᱱ ᱫᱚᱥᱟᱨ ᱵᱟ.ᱲᱛᱤ ᱦᱟᱛᱟᱣ ᱚᱵᱷᱤᱱᱮᱛᱟᱭ ᱵᱤᱠᱟ.ᱣ ᱮᱱᱟ᱾

## ᱥᱤᱨᱯᱟ. ᱟᱨ ᱢᱟᱱᱚᱛ

ᱨᱟᱡᱽ ᱠᱟᱱᱛ ᱫᱚ ᱟ.ᱰᱤ ᱟᱭᱢᱟ ᱥᱤᱨᱯᱟ. ᱟᱨ ᱢᱟᱱᱚᱛᱮ ᱦᱟᱢᱮᱴ ᱟᱠᱟᱫᱟ᱾ ᱟᱥᱚᱠᱟᱭ ᱛᱮ ᱛᱟᱢᱤᱞ ᱥᱤᱱᱮᱢᱟ ᱨᱮ ᱚᱵᱷᱤᱱᱚᱭ ᱞᱟ.ᱜᱤᱫ ᱱᱚᱣᱟ ᱥᱤᱨᱯᱟ. ᱟᱨ ᱢᱚᱱᱚᱛ ᱠᱚᱫᱚ ᱠᱚ ᱪᱟᱞ ᱟᱠᱟᱣ ᱫᱤᱭᱟ᱾ ᱩᱱᱤ ᱫᱚ ᱑᱙᱘᱔ ᱥᱮᱨᱢᱟ ᱨᱮ ᱯᱟ.ᱦᱤᱞ ᱫᱷᱟᱣ Nallavanuku Nallavan-ᱨᱮ ᱚᱵᱷᱤᱱᱚᱭ ᱞᱟ.ᱜᱤᱫ ᱥᱚᱨᱮᱥ ᱚᱵᱷᱤᱱᱮᱛᱟ ᱨᱮᱭᱟᱜ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ ᱮ ᱧᱟᱢ ᱞᱮᱫᱟ᱾

## ᱥᱟ.ᱠᱷᱭᱟ.ᱛ
# ᱟᱢᱤᱨ ᱠᱷᱟᱱ

| ᱟᱢᱤᱨ ᱠᱷᱟᱱ |
| --- |
| ᱠᱷᱟᱱ ᱫᱷᱩᱢ ᱓ ᱨᱮᱱᱟᱜ ᱩᱰᱷᱟᱹᱣ ᱟᱠᱷᱲᱟ ᱨᱮ ᱒᱐᱑᱓ |
| ᱡᱟᱱᱟᱢ ᱧᱩᱛᱩᱢ ᱡᱟᱱᱟᱢ ᱢᱟᱹᱦᱤᱛ  ᱟᱨ  ᱡᱟᱱᱟᱢ ᱴᱷᱟᱶ | ᱢᱚᱦᱢᱚᱫᱽ ᱟᱱᱤᱨ ᱦᱩᱥᱮᱱ ᱠᱷᱟᱱ ᱑᱔ ᱢᱟᱨᱪ ᱑᱙᱖᱕ (1965-03-14) ᱢᱩᱢᱵᱟᱭ, ᱢᱟᱦᱟᱨᱟᱥᱴᱨᱚ, ᱥᱤᱧᱚᱛ |
| ᱫᱤᱥᱚᱢᱤᱭᱟᱹ | ᱥᱤᱧᱚᱛᱤᱭᱟᱹ |
| ᱠᱟᱹᱢᱤ | ᱮᱠᱴᱚᱨ, ᱯᱨᱚᱰᱭᱩᱥᱚᱨ, ᱜᱟᱭᱱᱟᱦᱟ, ᱫᱤᱥᱟᱹᱫᱩᱜᱼᱤᱭᱟᱹ

 |
| ᱠᱟᱹᱢᱤ ᱚᱠᱛᱚ | ᱑᱙᱘᱔ ᱠᱷᱚᱱ ᱱᱤᱛ ᱦᱟᱹᱵᱤᱡ |
| ᱡᱤᱭᱚᱱ ᱥᱚᱦᱮᱫ | * ᱨᱤᱱᱟ ᱫᱚᱛᱛᱚ (m. 1986; ᱥᱟᱠᱟᱢ ᱪᱤᱨᱟᱹ 2002)
* ᱠᱤᱨᱚᱱ ᱨᱟᱣ (m. 2005)
 |
| ᱦᱚᱯᱚᱱ | ᱡᱩᱱᱮᱭᱰ, ᱤᱨᱟ, ᱟᱡᱟᱫ ᱨᱟᱣ |
| ᱟᱯᱟᱛ ᱮᱸᱜᱟᱛ | ᱛᱟᱦᱤᱨ ᱦᱩᱥᱮᱱ (ᱟᱯᱟᱛ) ᱡᱤᱱᱟᱛ ᱦᱩᱥᱮᱱ (ᱮᱸᱜᱟᱛ) |
| ᱯᱮᱲᱟ ᱥᱟᱹᱜᱟᱹᱭᱟᱱᱠᱚ | See ᱠᱷᱟᱱ ᱜᱷᱟᱨᱚᱡᱽ |

**ᱟᱢᱤᱨ ᱠᱷᱟᱱ** ᱵᱟᱝᱢᱟ **ᱟᱢᱤᱨ ᱦᱩᱥᱮᱱ ᱠᱷᱟᱱ** ᱫᱚ ᱢᱤᱫ ᱦᱤᱱᱫᱤ ᱯᱷᱤᱞᱢ ᱨᱮᱱ ᱠᱷᱮᱞᱚᱸᱰᱤᱭᱟᱹ (ᱮᱠᱴᱚᱨ), ᱫᱤᱥᱟᱹᱫᱩᱜᱼᱤᱭᱟᱹ ᱟᱨ ᱯᱨᱚᱰᱭᱩᱥᱚᱨ ᱦᱚᱸ ᱠᱟᱱᱟᱭ ᱾ ᱠᱷᱟᱱ ᱫᱚ ᱟᱭᱢᱟ ᱜᱚᱴᱟᱝ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫ ᱟᱭ ᱟᱨ ᱩᱱᱤ ᱫᱚ ᱢᱤᱫ ᱢᱟᱬᱟᱝ ᱫᱷᱟᱹᱲ ᱨᱤᱱᱤᱡ ᱵᱚᱞᱤᱣᱩᱰ ᱮᱠᱴᱚᱨ ᱠᱟᱱᱟᱭ ᱾ ᱩᱱᱤ ᱫᱚ ᱟᱢᱤᱨ ᱠᱷᱟᱱ ᱯᱨᱚᱰᱚᱠᱥᱚᱱ ᱨᱤᱱᱤᱡ ᱵᱩᱱᱤᱭᱟᱹᱫᱤᱭᱟ (founder) ᱟᱨ ᱢᱟᱹᱞᱤᱠ ᱠᱟᱱᱟᱭ ᱾

ᱟᱢᱤᱨ ᱫᱚ ᱟᱡᱟᱜ ᱯᱷᱤᱞᱢ ᱡᱤᱭᱚᱱ ᱟᱡ ᱠᱟᱠᱟ ᱱᱟᱥᱤᱨ ᱦᱩᱥᱮᱱ ᱟᱜ ᱭᱟᱫᱚᱸ ᱠᱤ ᱵᱟᱨᱟᱛ (᱑᱙᱗᱓) ᱠᱷᱚᱱᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱯᱨᱚᱯᱷᱮᱥᱚᱱᱟᱞ ᱞᱮᱠᱟᱛᱮ *ᱦᱚᱞᱤ* (᱑᱙᱘᱔) ᱯᱷᱤᱞᱢ ᱠᱷᱚᱱᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ "ᱵᱮᱥᱴ ᱱᱤᱣᱠᱚᱢᱚᱨ ᱮᱠᱴᱚᱨ" ᱞᱮᱠᱟᱛᱮ ᱥᱤᱨᱯᱷᱟᱹ ᱦᱚᱸᱭ ᱧᱟᱢ ᱟᱠᱟᱫᱼᱟ ᱾ ᱑᱙᱘᱐ ᱠᱷᱚᱱ ᱑᱙᱙᱐ ᱥᱟᱞᱮ ᱵᱷᱤᱛᱤᱨ ᱨᱮ ᱮᱭᱟᱭ ᱜᱚᱴᱟᱝ ᱱᱚᱢᱤᱱᱮᱥᱚᱱ ᱮ ᱧᱟᱢ ᱟᱠᱟᱫᱼᱟ, ᱢᱮᱱᱠᱷᱟᱱ ᱢᱤᱫ ᱦᱚᱸ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ ᱫᱚ ᱵᱟᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱑᱙᱙᱖ ᱥᱟᱞᱮ ᱨᱮ ᱵᱮᱥᱴ ᱮᱠᱴᱚᱨ ᱞᱮᱠᱟᱛᱮ "ᱨᱟᱡᱟ ᱦᱤᱱᱫᱩᱥᱛᱟᱱ" ᱞᱟᱹᱜᱤᱫ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾

## ᱯᱩᱭᱞᱩ ᱡᱤᱭᱚᱱ

ᱠᱷᱟᱱ ᱫᱚ ᱢᱩᱢᱵᱟᱭ ᱨᱮᱱᱟᱜ ᱦᱚᱞᱤ ᱯᱷᱮᱢᱤᱞᱤ ᱦᱟᱥᱯᱟᱛᱟᱞ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱢᱤᱫ ᱢᱩᱥᱞᱤᱢ ᱜᱷᱟᱨᱚᱡᱽ ᱨᱮ ᱟᱡ ᱟᱡᱨᱤᱱ ᱵᱚᱝᱥᱚ ᱫᱚ ᱟᱹᱰᱤ ᱢᱟᱬᱟᱝ ᱠᱷᱚᱱ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱠᱟᱹᱨᱜᱟᱲ ᱥᱟᱶ ᱡᱚᱲᱣ ᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱡ ᱵᱟᱵᱟ ᱛᱟᱦᱤᱨ ᱦᱩᱥᱮᱱ ᱫᱚ ᱯᱷᱤᱞᱢ ᱢᱮᱠᱚᱨ ᱛᱟᱦᱮᱸ ᱠᱟᱱᱟᱭ ᱟᱨ ᱟᱡ ᱠᱟᱠᱟ ᱱᱟᱥᱤᱨ ᱦᱩᱥᱮᱱ ᱫᱚ ᱯᱨᱚᱰᱭᱩᱥᱚᱨ ᱛᱟᱦᱮᱸ ᱠᱟᱱᱟᱭ, ᱚᱱᱟ ᱛᱟᱭᱚᱢ ᱟᱡ ᱫᱚ ᱰᱟᱭᱨᱮᱠᱴᱚᱨ, ᱯᱨᱚᱰᱭᱩᱥᱚᱨ ᱟᱨ ᱮᱠᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱼᱟᱭ ᱾

ᱟᱢᱤᱨ ᱫᱚ ᱯᱩᱭᱞᱩ **ᱨᱤᱱᱟ ᱫᱚᱛᱛᱚ** (ᱮᱠᱴᱨᱮᱥ) ᱥᱟᱶ ᱵᱟᱯᱞᱟ ᱞᱮᱱ ᱛᱟᱦᱮᱸᱫ, ᱡᱟᱦᱟᱸᱭ ᱫᱚ *ᱠᱟᱭᱟᱢᱟᱛ ᱥᱮ ᱠᱟᱭᱟᱢᱟᱛ ᱛᱚᱠ* ᱯᱷᱤᱞᱢ ᱨᱮ ᱢᱩᱬ ᱠᱩᱲᱤ ᱦᱩᱱᱟᱹᱨᱤᱭᱟᱹ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱠᱱ ᱨᱤᱱ ᱵᱟᱨᱭᱟ ᱜᱤᱫᱽᱨᱟᱹ ᱠᱤᱱ ᱚᱢᱚᱱ ᱞᱮᱱᱟ, ᱢᱤᱫ ᱠᱚᱲᱟ **ᱡᱩᱱᱮᱭᱰ** ᱟᱨ ᱠᱩᱲᱤ ᱜᱤᱫᱽᱨᱟᱹ **ᱤᱨᱟ** ᱾ ᱩᱱᱠᱤᱱ ᱫᱚ ᱰᱤᱥᱮᱢᱵᱚᱨ ᱒᱐᱐᱒ ᱥᱟᱞᱮ ᱨᱮ ᱠᱤᱱ ᱵᱟᱯᱟᱜᱽ ᱞᱮᱱ ᱛᱟᱦᱮᱸᱫ ᱾ ᱵᱟᱱᱟᱨ ᱜᱤᱫᱽᱨᱟᱹ ᱦᱟᱜ ᱡᱚᱛᱚᱱ ᱫᱚ ᱱᱤᱛ ᱨᱤᱱᱟ ᱜᱮ ᱤᱫᱤᱭᱮᱫᱼᱟᱭ ᱾

## ᱥᱟᱹᱠᱷᱭᱟᱹᱛ
# ᱛᱮᱞᱩᱜᱩ ᱯᱟᱹᱨᱥᱤ

| ᱛᱮᱞᱩᱜᱩ |
| --- |
| తెలుగు |
|  |
| ᱨᱟᱹᱲ | ˈt̪elʊgʊ  |
| ᱡᱟᱱᱟᱢ ᱴᱷᱟᱶ | ᱥᱤᱧᱚᱛ |
| ᱮᱞᱟᱠᱟ | ᱟᱱᱫᱷᱨᱚ ᱯᱨᱚᱫᱮᱥ, ᱛᱮᱞᱮᱝᱜᱟᱱᱟ |
| ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟ  | ᱘᱒ ᱢᱤᱞᱤᱭᱚᱱ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ: ᱑᱑ ᱢᱤᱞᱤᱭᱚᱱ |
| ᱯᱟᱹᱨᱥᱤ ᱜᱷᱟᱨᱚᱸᱡᱽ | ᱰᱨᱟᱵᱷᱤᱰᱤᱭᱟᱱ
* ᱠᱚᱧᱮ-ᱛᱟᱞᱟᱢ
	+ ᱛᱮᱹᱞᱩᱜᱩ-ᱠᱩᱭ
		- ᱯᱨᱳᱴᱳ-ᱛᱮᱞᱩᱜᱩ
			* **ᱛᱮᱞᱩᱜᱩ**
 |
|  | ᱢᱟᱬᱮ ᱛᱮᱞᱩᱜᱩ

 |
| ᱚᱞ ᱛᱚᱦᱚᱨ | ᱛᱮᱞᱩᱜᱩ ᱪᱤᱠᱤ ᱛᱮᱞᱩᱜᱩ ᱵᱨᱮᱞ |
| ᱥᱚᱨᱠᱟᱨᱤ ᱢᱟᱱᱚᱛ |
| ᱟᱹᱢᱟᱹᱞᱮᱛ ᱯᱟᱹᱨᱥᱤ ᱴᱚᱴᱷᱟ |  ᱥᱤᱧᱚᱛ
ᱨᱚᱲᱟ ᱠᱚ
* ᱟᱱᱫᱷᱨᱚ ᱯᱨᱚᱫᱮᱥ
* ᱛᱮᱞᱮᱝᱜᱟᱱᱟ
* ᱯᱩᱰᱩᱪᱮᱨᱤ
 |
| ᱯᱟᱹᱨᱥᱤ ᱠᱳᱰ |
| ISO 639-1 | `te` |
| ISO 639-2 | `tel` |
| ISO 639-3 | `tel` – inclusive code Individual code: `wbq` – Waddar (Vadari) |
| ᱜᱽᱞᱳᱴᱳᱞᱳᱜᱽ | `telu1262`  Telugu `oldt1249`  Old Telugu |
| ᱯᱟᱹᱨᱥᱤ ᱴᱚᱴᱷᱟ | `49-DBA-aa` |
| ᱛᱮᱞᱩᱜᱩ ᱯᱟᱹᱨᱥᱤ ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱛᱮᱞᱮᱝᱜᱟᱱᱟ |
|

**ᱛᱮᱞᱩᱜᱩ ᱯᱟᱹᱨᱥᱤ** (ᱛᱮᱞᱩᱜᱩ ᱯᱟᱹᱨᱥᱤ ᱛᱮ: తెలుగు, IPA: [ˈt̪elʊgʊ]) ᱫᱚ ᱢᱤᱫ ᱰᱨᱟᱵᱷᱤᱰᱤᱭᱟᱱ ᱯᱟᱹᱨᱥᱤ ᱠᱟᱱᱟ ᱾ ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱛᱮᱞᱮᱝᱜᱟᱱᱟ, ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱯᱩᱰᱩᱪᱮᱨᱤ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮᱭᱟᱜ ᱥᱟᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱟᱨᱦᱚᱸ ᱳᱰᱤᱥᱟ, ᱠᱚᱨᱱᱟᱴᱚᱠ, ᱛᱟᱢᱤᱞᱱᱟᱰᱩ, ᱠᱮᱨᱟᱞᱟ, ᱪᱷᱚᱛᱤᱥᱜᱚᱰ, ᱢᱚᱦᱟᱨᱟᱥᱴᱨᱚ ᱮᱢᱟᱱ ᱯᱚᱱᱚᱛ ᱠᱚᱨᱮ ᱛᱤᱱᱟᱹᱜ ᱜᱟᱱ ᱦᱚᱲ ᱛᱮᱞᱩᱜᱩ ᱠᱚ ᱨᱚᱲᱟ ᱾ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱦᱤᱱᱫᱤ ᱟᱨ ᱵᱟᱸᱜᱽᱞᱟ ᱯᱟᱹᱨᱥᱤ ᱯᱟᱹᱨᱥᱤ ᱛᱟᱭᱚᱢ ᱛᱮᱞᱩᱜᱩ ᱯᱟᱹᱨᱥᱤ ᱜᱮ ᱡᱟᱹᱥᱛᱤ ᱠᱚ ᱨᱚᱲᱟ ᱾

## ᱧᱩᱛᱩᱢ

## ᱱᱟᱜᱟᱢ

## ᱨᱚᱱᱚᱲ

## ᱥᱟᱶᱦᱮᱫ

## ᱛᱮᱞᱩᱜᱩ ᱪᱤᱠᱤ

ᱛᱮᱹᱞᱩᱜᱩ ᱚᱞ ᱛᱮᱹᱞᱩᱜᱩ ᱪᱤᱠᱤ ᱛᱮ
ᱠᱮᱪᱮᱫ ᱟᱲᱟᱝ – *ᱦᱟᱞᱩᱞᱩ* (హల్లులు)
ᱛᱮᱹᱞᱩᱜᱩ ᱪᱤᱠᱤ ᱟᱵᱩᱜᱤᱫᱟ ᱞᱮᱠᱟᱱ ᱪᱤᱠᱤ ᱠᱟᱱᱟ ᱾ ᱥᱟᱱᱟᱢ ᱨᱮ ᱖0 ᱜᱚᱴᱟᱱ ᱪᱤᱱᱦᱚ ᱢᱮᱱᱟᱜᱟ ᱑᱖ ᱜᱚᱴᱟᱱ ᱨᱟᱦᱟ ᱟᱲᱟᱝ, ᱓ ᱨᱟᱦᱟ ᱢᱳᱰᱤᱯᱷᱟᱭᱟᱨ, ᱟᱨ ᱔᱑ ᱜᱚᱴᱟᱱ ᱠᱮᱪᱮᱫ ᱟᱲᱟᱝ ᱾

## ᱮᱞ

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ᱐ | ᱑ | ᱒ | ᱓ | ᱔ | ᱕ | ᱖ | ᱗ | ᱘ | ᱙ |
| ౦ | ౧ | ౨ | ౩ | ౪ | ౫ | ౬ | ౭ | ౮ | ౯ |
| *ᱥᱩᱱᱱᱟ* (ᱛᱮᱹᱞᱩᱜᱩ ᱨᱩᱯ ᱥᱚᱝᱠᱨᱤᱛ ᱪᱤᱠᱤ *ᱥᱩᱱᱭᱟᱢ* ᱠᱷᱚᱱ) | *ᱳᱠᱟᱛᱤ* | *ᱨᱮᱱᱫᱩ* | *ᱢᱩᱸᱫᱩ* | *ᱱᱟᱞᱩᱜᱩ* | *ᱟᱭᱫᱩ* | *ᱟᱨᱩ* | *ᱮᱫᱩ* | *ᱮᱱᱤᱢᱤᱫᱤ* | *ᱛᱳᱢᱢᱤᱫᱤ* |

## ᱟᱨᱦᱚᱸ ᱧᱮᱞ ᱢᱮ

* ᱛᱮᱞᱩᱜᱩ ᱯᱟᱹᱨᱥᱤ ᱢᱟᱦᱟᱸ
* ᱛᱮᱞᱩᱜᱩ ᱦᱚᱲ
* ᱛᱮᱞᱩᱜᱩ ᱯᱟᱹᱨᱥᱤ ᱟᱹᱨᱤ

## ᱥᱟᱹᱠᱷᱭᱟᱹᱛ

## ᱵᱟᱦᱨᱮ ᱡᱚᱱᱚᱲ

* ᱛᱮᱞᱩᱜᱩ ᱯᱟᱹᱨᱥᱤ at Curlie
* Telugu language at *Encyclopædia Britannica*
* Hints and resources for learning Telugu Archived ᱒᱐᱑᱓-᱑᱐-᱑᱙ at the Wayback Machine.
* English to Telugu online dictionary
* 'Telugu to English' and 'English to Telugu' Dictionary
* Dictionary of mixed Telugu By Charles Philip Brown
* Origins of Telugu Script Archived ᱒᱐᱑᱓-᱐᱗-᱑᱓ at the Wayback Machine.
* Online English – Telugu dictionary portal that includes many popular dictionaries Archived ᱒᱐᱑᱓-᱑᱐-᱑᱙ at the Wayback Machine.
* English–Telugu Dictionary Archived ᱒᱐᱑᱖-᱐᱖-᱑᱔ at the Wayback Machine.
# ᱤᱮᱥᱯᱤᱮᱱ ᱠᱨᱤᱠ ᱤᱱᱯᱷᱳ

*ᱤᱮᱥᱯᱤᱮᱱ ᱠᱨᱤᱠ ᱤᱱᱯᱷᱳ*|  |
| ᱤᱥᱠᱨᱤᱱᱥᱚᱴ
Main page of ESPNcricinfo |
| ᱥᱟᱭᱤᱴ ᱨᱮᱭᱟᱜ ᱞᱮᱠᱟᱱ | ᱜᱟᱛᱮ ᱳᱭᱮᱵᱽᱥᱟᱭᱤᱴ |
| ᱨᱮ  ᱧᱟᱢᱚᱜ | ᱤᱝᱨᱮᱡᱤ ᱟᱨ ᱦᱤᱱᱫᱤ |
| ᱢᱟᱹᱞᱤᱠ | ᱤᱮᱥᱯᱤᱮᱱ |
| ᱭᱩ.ᱟᱨ.ᱮᱞ |  |
| ᱵᱮᱯᱟᱨᱤᱭᱟᱹ | ᱦᱮᱸ |
| ᱨᱮᱡᱤᱥᱴᱨᱮᱥᱟᱱ | ᱚᱯᱥᱚᱱᱟᱞ |
| ᱩᱰᱷᱟᱹᱣ ᱢᱟᱦᱟ | ᱑᱕ ᱢᱟᱨᱪ ᱑᱙᱙᱓ (1993-03-15) |
| ᱱᱤᱛᱚᱜᱟᱜ ᱦᱟᱞᱚᱛ | ᱪᱟᱹᱞᱩ ᱜᱮᱭᱟ |

**ᱤᱮᱥᱯᱤᱮᱱ ᱠᱨᱤᱠ ᱤᱱᱯᱷᱳ** (ᱤᱝᱨᱮᱡᱤ: ESPNcricinfo) ᱫᱚ ᱠᱨᱤᱠᱮᱴ ᱜᱟᱛᱮ ᱥᱟᱶ ᱡᱚᱲᱟᱣ ᱟᱠᱟᱱ ᱢᱤᱫᱴᱮᱱ ᱳᱭᱮᱵᱽᱥᱟᱭᱤᱴ ᱠᱟᱱᱟ᱾ ᱱᱚᱣᱟ ᱳᱭᱮᱵᱽᱥᱟᱭᱤᱴ ᱨᱮᱫᱚ ᱠᱨᱤᱠᱮᱴ ᱜᱟᱛᱮ ᱨᱮᱱᱟᱜ ᱥᱟᱱᱟᱢ ᱠᱷᱚᱵᱚᱨ, ᱚᱱᱚᱞ, ᱞᱟᱭᱤᱵᱷ ᱜᱟᱛᱮ, ᱵᱞᱚᱜᱽ, ᱮᱥᱳᱨᱠᱟᱨᱰ ᱟᱨ ᱥᱟᱱᱟᱢ ᱞᱮᱠᱟᱱ ᱯᱚᱨᱤᱥᱚᱝᱠᱷᱟᱱ ᱠᱩ ᱧᱟᱢᱚᱜᱼᱟ᱾ ᱱᱚᱣᱟ ᱳᱭᱮᱵᱽᱥᱟᱭᱤᱴ ᱨᱮᱱ ᱥᱟᱯᱲᱮᱛ ᱫᱚ ᱥᱟᱢᱵᱤᱛ ᱵᱟᱞ᱾

ᱰᱨᱹ ᱥᱤᱢᱚᱱ ᱠᱤᱝ ᱱᱚᱣᱟ ᱳᱭᱮᱵᱽᱥᱟᱭᱤᱴ ᱫᱚ ᱑᱙᱙᱓ ᱥᱮᱨᱢᱟ ᱨᱮ ᱯᱨᱟᱠ ᱚᱣᱟᱨᱞᱰ ᱚᱣᱟᱭᱤᱰ ᱳᱭᱮᱵᱽ ᱞᱮᱠᱟᱛᱮᱭ ᱵᱮᱱᱟᱣ ᱞᱮᱫᱟ ᱡᱟᱸᱦᱟ ᱛᱟᱭᱚᱢ ᱫᱟᱨᱟᱢ ᱒᱐᱐᱒ ᱥᱮᱨᱢᱟ ᱨᱮ ᱠᱨᱤᱠᱮᱴ ᱥᱟᱶ ᱡᱚᱱᱚᱲ ᱟᱠᱟᱱ ᱟᱭᱢᱟ ᱞᱮᱠᱟᱱ ᱠᱟᱛᱷᱚ ᱠᱚ ᱱᱤᱭᱟᱹ ᱟᱭᱢᱟ ᱯᱚᱛᱨᱤᱠᱟ ᱟᱨ ᱮᱞᱢᱮᱱᱟᱠ ᱨᱮᱱ ᱵᱮᱱᱟᱣᱤᱡ ᱣᱤᱡᱽᱰᱮᱱ ᱜᱨᱩᱯ ᱥᱟᱶ ᱛᱮᱭ ᱢᱤᱞᱟᱣ ᱞᱮᱱᱟ᱾ ᱣᱤᱡᱽᱰᱮᱱ ᱜᱨᱩᱯ ᱟᱜ ᱱᱟᱱᱟ ᱦᱩᱱᱟᱹᱨ ᱮᱴᱠᱮᱴᱚᱬᱮ ᱥᱟᱶ ᱒᱐᱐᱗ ᱥᱮᱨᱢᱟ ᱨᱮ ᱤᱮᱥᱯᱤᱮᱱ ᱴᱷᱮᱱ ᱠᱩ ᱟᱹᱠᱷᱨᱤᱧ ᱜᱚᱞᱠᱮᱫᱟ᱾

## ᱟᱨᱦᱚᱸ ᱧᱮᱞᱢᱮ

ᱠᱨᱤᱠᱵᱟᱡᱽ

ᱠᱨᱤᱠᱮᱴ ᱟᱨᱠᱟᱭᱤᱵᱷ

## ᱵᱟᱨᱦᱮ ᱡᱚᱱᱚᱲ

ᱚᱯᱷᱤᱥᱤᱭᱟᱞ ᱳᱭᱮᱵᱽᱥᱟᱭᱤᱴ

## ᱥᱟᱹᱠᱷᱭᱟᱹᱛ
# ᱚᱢᱤᱛᱟᱵᱷ ᱵᱚᱪᱚᱱ

| ᱚᱢᱤᱛᱟᱵᱷ ᱵᱚᱪᱚᱱ |
| --- |
| Amitabh Bachchan December 2013 |
| ᱡᱟᱱᱟᱢ ᱧᱩᱛᱩᱢ ᱡᱟᱱᱟᱢ ᱢᱟᱹᱦᱤᱛ  ᱟᱨ  ᱡᱟᱱᱟᱢ ᱴᱷᱟᱶ | ᱚᱢᱤᱛᱟᱵᱷ ᱦᱚᱨᱤᱵᱚᱝᱥ ᱨᱟᱭ ᱥᱨᱤᱵᱟᱥᱛᱚᱵᱽ ᱵᱚᱪᱚᱱ ᱑᱑ ᱚᱠᱴᱚᱵᱚᱨ ᱑᱙᱔᱒ (1942-10-11) ᱟᱞᱞᱟᱦᱟᱵᱟᱫᱽ, ᱩᱛᱛᱚᱨ ᱯᱨᱚᱫᱮᱥ |
| ᱠᱟᱹᱢᱤ | ᱠᱷᱮᱞᱚᱸᱰᱤᱭᱟᱹ, ᱯᱨᱚᱰᱭᱩᱥᱚᱨ |
| ᱠᱟᱹᱢᱤ ᱚᱠᱛᱚ | ᱑᱙᱖᱙ - ᱱᱤᱛᱦᱟᱹᱵᱤᱡ |
| ᱡᱤᱭᱚᱱ ᱥᱚᱦᱮᱫ | ᱡᱚᱭᱟ ᱵᱚᱪᱚᱱ (᱑᱙᱗᱓ - ᱱᱤᱛᱦᱟᱹᱵᱤᱡ) |
| ᱦᱚᱯᱚᱱ | ᱚᱵᱷᱤᱥᱮᱠ ᱵᱚᱪᱚᱱ, ᱥᱣᱮᱛᱟ ᱱᱚᱱᱫᱟ |
| ᱟᱯᱟᱛ ᱮᱸᱜᱟᱛ | ᱦᱚᱨᱤᱵᱚᱝᱥ ᱨᱟᱭ ᱵᱚᱪᱚᱱ, ᱛᱮᱡᱤ ᱵᱚᱪᱚᱱ |
| ᱣᱮᱵᱽᱥᱟᱭᱤᱴ | srbachchan.tumblr.com |
| ᱥᱩᱦᱤ |
|  |

**ᱚᱢᱤᱛᱟᱵᱷ ᱵᱚᱪᱚᱱ** ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱦᱤᱱᱫᱤ ᱯᱷᱤᱞᱢ ᱠᱷᱮᱞᱚᱸᱰᱤᱭᱟᱹ ᱟᱨ ᱯᱨᱚᱰᱭᱩᱥᱚᱨ ᱠᱟᱱᱟᱭ ᱾ ᱟᱡᱟᱜ ᱯᱩᱨᱟᱹ ᱧᱩᱛᱩᱢ ᱫᱚ **ᱚᱢᱤᱛᱟᱵᱷ ᱦᱚᱨᱤᱵᱚᱝᱥ ᱨᱟᱭ ᱥᱨᱤᱵᱟᱥᱛᱚᱵᱽ ᱵᱚᱪᱚᱱ** ᱾ ᱩᱱᱤ ᱫᱚ ᱑᱙᱔᱒ ᱥᱟᱹᱦᱤᱛ ᱚᱠᱴᱚᱵᱚᱨ ᱑᱑ ᱢᱟᱹᱦᱤᱛ ᱦᱤᱞᱚᱜ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡᱟᱜ ᱯᱩᱭᱞᱩ ᱠᱷᱮᱞᱚᱸᱰ ᱯᱷᱤᱞᱢ ᱥᱟᱛ ᱦᱤᱱᱫᱩᱥᱛᱟᱱᱤ ᱑᱙᱖᱙ ᱥᱟᱹᱦᱤᱛ ᱱᱚᱵᱷᱮᱢᱵᱚᱨ ᱗ ᱦᱤᱞᱚᱜ ᱩᱪᱷᱟᱹᱱ ᱞᱮᱱ ᱛᱟᱦᱮᱸᱫ ᱾ ᱑᱙᱗᱐ ᱜᱮᱞᱟᱝ ᱨᱮᱱᱟᱜ ᱮᱛᱚᱦᱚᱵ ᱥᱮᱫ ᱨᱮ ᱡᱚᱧᱡᱤᱨ ᱟᱨ ᱫᱤᱣᱟᱨ ᱞᱮᱠᱟᱱ ᱯᱷᱤᱞᱢ ᱥᱤᱱᱮᱢᱟ ᱫᱩᱱᱤᱭᱟᱹ ᱨᱮ ᱥᱩᱯᱚᱨᱦᱤᱴ ᱴᱷᱟᱶ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱵᱚᱞᱤᱣᱩᱰ ᱨᱮ ᱠᱷᱮᱞᱚᱸᱰ ᱟᱠᱟᱫ ᱪᱩᱨᱤᱛ ᱠᱚ ᱞᱟᱹᱜᱤᱫ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱯᱩᱭᱞᱩ ᱮᱸᱜᱽᱨᱤ ᱭᱚᱝ ᱢᱮᱱ ᱢᱟᱹᱱ ᱦᱚᱸ ᱠᱚ ᱮᱢᱟᱫ ᱫᱮ ᱛᱟᱦᱮᱸᱫ ᱾ ᱦᱤᱱᱫᱤ ᱥᱤᱱᱮᱢᱟ ᱡᱤᱜᱮᱛ ᱨᱮ *ᱵᱚᱞᱤᱣᱩᱰ ᱨᱤᱱᱤᱡ ᱥᱮᱦᱮᱱᱥᱟ*, *ᱥᱩᱯᱚᱨᱥᱴᱟᱨ ᱚᱯᱷ ᱫᱤ ᱢᱤᱞᱮᱱᱤᱭᱚᱢ* ᱟᱨ *ᱵᱤᱜᱽ ᱵᱤ* ᱧᱩᱛᱩᱢ ᱛᱮ ᱵᱷᱟᱹᱜᱤ ᱠᱚ ᱵᱟᱰᱟᱭᱮᱭᱟ ᱾ ᱩᱱᱤ ᱫᱚ ᱵᱚᱞᱤᱣᱩᱰ ᱨᱮ ᱔᱐ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱑᱘᱐ ᱜᱚᱴᱟᱝ ᱜᱟᱱ ᱯᱷᱤᱞᱢ ᱨᱮ ᱯᱟᱴ ᱟᱠᱟᱫᱼᱟᱭ ᱾

## ᱡᱤᱭᱚᱱ ᱟᱨ ᱥᱮᱪᱮᱫ

ᱚᱢᱤᱛᱟᱵᱷ ᱵᱚᱪᱚᱱ ᱫᱚ ᱑᱙᱔᱒ ᱥᱟᱹᱦᱤᱛ ᱚᱠᱴᱚᱵᱚᱨ ᱑᱑ ᱢᱟᱹᱦᱤᱛ ᱨᱮ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱮᱱᱟᱜ ᱟᱞᱞᱟᱦᱟᱵᱟᱫᱽ (ᱯᱨᱚᱭᱟᱜᱽ ᱨᱟᱡᱽ) ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱩᱱ ᱡᱚᱠᱷᱟᱜ ᱥᱤᱧᱚᱛ ᱫᱚ ᱵᱨᱤᱴᱤᱥ ᱠᱚᱣᱟᱜ ᱜᱚᱵᱚᱞ ᱨᱮ ᱛᱟᱦᱮᱸ ᱠᱟᱱᱟ ᱾ ᱟᱠᱚᱨᱤᱱ ᱦᱟᱯᱲᱟᱢ ᱠᱚ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱯᱨᱚᱛᱟᱯᱜᱚᱰ ᱦᱚᱱᱚᱛ ᱛᱟᱹᱨᱤ ᱨᱮ ᱢᱮᱱᱟᱜ ᱵᱟᱵᱩᱯᱚᱛᱤ ᱟᱹᱛᱩ ᱨᱮ ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱟᱡᱤᱡ ᱟᱯᱟᱛ ᱦᱚᱨᱤᱵᱚᱝᱥ ᱨᱟᱭ ᱵᱚᱪᱚᱱ ᱫᱚ ᱢᱤᱫ ᱧᱩᱢ ᱦᱟᱞᱟᱝ ᱦᱤᱱᱫᱤ ᱚᱱᱚᱬᱦᱤᱭᱟᱹ ᱟᱨ ᱮᱸᱜᱟᱛ ᱫᱚ **ᱛᱮᱡᱤ ᱵᱚᱪᱚᱱ** ᱯᱚᱧᱡᱟᱵᱽ ᱨᱮ ᱢᱮᱱᱟᱜ ᱞᱤᱭᱟᱞᱯᱩᱨ ᱨᱤᱱᱤᱡ ᱥᱤᱠᱷ ᱛᱟᱦᱮᱸ ᱠᱟᱱᱟᱭ ᱾

ᱚᱢᱤᱛᱟᱵᱷ ᱵᱚᱪᱚᱱ ᱫᱚ ᱱᱮᱭᱱᱤᱛᱟᱞ ᱨᱮᱱᱟᱜ ᱥᱮᱨᱩᱰ ᱠᱚᱞᱮᱡᱽ ᱨᱮ ᱟᱡᱟᱜ ᱵᱤᱨᱫᱟᱹᱜᱟᱲ ᱥᱮᱪᱮᱫ ᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱫᱤᱞᱞᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱟᱹᱨᱤ ᱨᱮ ᱢᱮᱱᱟᱜ ᱠᱤᱨᱚᱨᱤ ᱢᱚᱞ ᱠᱚᱞᱮᱡᱽ ᱠᱷᱚᱱ ᱰᱤᱜᱽᱨᱤ ᱥᱚᱱᱮᱨ ᱮ ᱥᱤᱫ ᱞᱮᱫ ᱛᱟᱦᱮᱸᱫ ᱾ ᱥᱚᱱᱮᱨ ᱥᱤᱫ ᱠᱮᱫ ᱛᱟᱭᱚᱢ ᱠᱚᱞᱠᱟᱛᱟ ᱨᱮ ᱦᱟᱱᱟ ᱱᱷᱟᱣᱟ ᱠᱚᱢᱯᱟᱱᱤ ᱠᱷᱚᱱ ᱡᱤᱱᱤᱥ ᱤᱫᱤ ᱟᱹᱜᱩᱭ ᱠᱟᱹᱢᱤᱭᱮᱫ ᱛᱟᱦᱮᱸᱫ ᱾ ᱚᱢᱤᱛᱟᱵᱷ ᱟᱜ ᱠᱷᱮᱸᱞᱚᱸᱰ ᱨᱮ ᱢᱚᱱᱮ ᱛᱟᱦᱮᱸ ᱠᱟᱱ ᱛᱟᱦᱮᱸᱫ ᱟᱨ ᱫᱟᱣ ᱦᱚᱸᱭ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱢᱩᱢᱵᱟᱹᱭ ᱪᱟᱞᱟᱣ ᱠᱟᱛᱮ ᱠᱷᱮᱞᱚᱸᱰ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾

## ᱵᱟᱦᱨᱮ ᱡᱚᱱᱚᱲ

## ᱥᱟᱹᱠᱷᱭᱟᱹᱛ